HIZKUNTZA | AIPU HIZTEGIA\nCategory Archives: HIZKUNTZA\nby zazpiak zazpi, 2018/08/16\nGure guraso maitagarriek beren hizkuntz ederra etsai portitzek lurraren azpiraño sarturik arras ezkutatu nahiean darabiltela ikusi badute ere denpora luzean, gaurko egunean arkitzen da, beraren seme prestu leial argien bidez, auziak irabazirik, eder eta galant, pizkor eta sasoikoa txit, erdaldun mingain latz harroek honelakorik gertatzea uste ez bazuten ere.\nIztueta. Gipuzkoako probintziaren kondaira, 1847\nEuskaldunai gertatzen zaikuna da, gauzarik bikainena eta ederrena ere, euskararen izenekoa baldin bada, ostikoperatzea, gehiago bage, bera azaletik bedere ezagutzen ez duten txoriburu puztuek.\nPariseko gobernuaren kontseilu ona\nby zazpiak zazpi, 2017/10/14\nBaionako azken apezpikuarentzat, 89 apez euskaldunek eskatu ginion Aita Sainduari gutarterat igor zezan euskara zakien apezpiku bat. Bainan gure eskaera ez zen onartua izan. Gu segur, Pariseko gobernuak bere “kontseilu onen” laguntza ekarri ziola izendatze horri.\nPiarres Larzabal. Nere mendixkatik, 1999\nELIZA, HIZKUNTZA, POLITIKA.\nEuskal senak arbuiatzen zituela\nby zazpiak zazpi, 2016/09/25\nEhundaka urtetan ez zioten igarri gure aipaizek pulpitoko euskera eta herriarena ez zala bat, euskal senak arbuiatzen zituela latin jatorriko kulteranismoak.\nJon Etxaide. Amasei seme Euskalerriko, 1958\nGaztelako hitzera txoralda\nUtzi, utzi Gaztelako hitzera txoralda horri: mairu kutsu, judu kirats, beltz eta bilau usain gehiegi dabil herri horietan.\nManuel Larramendi. Corografía de Guipúzcoa, 1754\nby zazpiak zazpi, 2016/09/24\nEz da gurea dantza garaia, lanari lotzeko garaia baizik.\nEiheralarreko erretorearen poza bidezkoa da euskera lehenengoz irarrita ikusirik, eta bere pozkide izan gaitezen gu ere. Alabaina, euskerari ez zaio oraindik dantza garaia heldu.\nEtxeparek euskera erabili zizun helburu, eta erlijinoa eta maitabidea beronen lagungarri.\nEuskerak berak baino\nAxularri, euskerak berak baino erlijino egiak zabaltzeko kezkak ez ote zion gehiago eragin.\nEz baita inoren morroitzako\nby zazpiak zazpi, 2016/09/20\nGure hizkuntza beste edozein herrikoa hainbat jasotzeko eskubide degu eta jaso ere egingo degu, euskera ez baita inoren morroitzako.\nJon Etxaide. Alos-torrea, 1949\nEuskera haurren artean edo baserritarren artean soilki mintzatzeko dala derizkioten gizon makurrak erdeinuz zapuztu ditzagun.\nby zazpiak zazpi, 2015/08/15\nSarri entzun dogu andrak izan dirala euskeraren etsairik gorrienak. Egia ete? Baietz uste dogu. Baina orain abertzaletasunak eragiten badeutsoe, barriro eurak zabalduko dabe euskera gozoa.\nLauaxeta. Emakume abertzaleak, 1931\nAlegiazkoa edo hutsa\nby zazpiak zazpi, 2015/01/03\nAspalditik buruan hartua daukat gogoeta bat, hauxe da: abertzaletasunaren erdi-erdiko erroa euskara dugu eta erro huni zor zakiona, gero eta gehiago piztu dadien emaiten ez badiogu, gure Euskal Herriaren maitetasuna alegiazkoa edo hutsa da.\nLarreko. Gure berrielarazleri agur eta itz bat, 1916\nEUSKAL HERRIA, HIZKUNTZA\nby zazpiak zazpi, 2014/12/19\nEskuara izan dut Euskal herria mutur batetik bertzera ibilteko pasaporterik hoberena.\nJuan San Martin. Euskeraren inguruan, 1969\nTags: San Martin.\nBidasoako muga bera baino\nEuskara-erdara muga handiagoa da, gure herri barnean bertan, Bidasoako muga bera baino.\nEzer ez doakio etniari hizkuntza baino lotuago.\nby zazpiak zazpi, 2014/10/05\nFilologoak, eskola-gizonak, linguista, hizkuntzaren aztertzaileak, gramatikoak… Hoek, gizon jakintsu guzti hoek, hizkuntza biziaren eta eskritorearen etsaiak dira. Gure hegalak moztutzen dituzte. haien artazietatik ihes egin behar dugu, honela gure ibilaldia luzeagoa izan dadin.\nGabriel Aresti. Lizardi, poeta, 1964\nUste nuen euskara nolabaiteko hizkuntza zela, ni letraduna izanik berehala nagusituko nintzaiola. Baina mami handiko hizkuntza dugu! Izugarri zuhurra, aberatsa bezain apaina!\nLarreko. Monzon jaun euskaldunari, 1935\nJatortasunean eta dotorezian\nby zazpiak zazpi, 2014/06/04\nEuskeraren garbitasuna ez datza hitzen etimolojian, ezpada jatortasunean eta dotorezian.\nGabriel Aresti. Norbert Taueri eginiko gutuna, 1959\nNola nahi ditugu gureganatu galdu genituen eskubideak, gure esku daukaguna alde bat uzten badugu? Nork sinetsiko gaitu gogo osoaz eta bihotz biziaz ari garela gure Herriaren alde, baldin hunen erro biziena eihartzera doalarik, higitzen ere ez bagara?\nLarreko. Gure berri helarazleri agur eta hitz bat, 1916\nby zazpiak zazpi, 2014/06/01\nAbertzaletasunaren arabera ez bagara euskeldunak handitzen, ez ditugu gure aberriaren zimenduak ongi finkatuko.\nLarreko. Ene maiteak, jo dezagun lehengo bideari, 1918\nMintzoa zokoratuz geroz\nby zazpiak zazpi, 2014/05/06\nEgiaki, betidanik, mintzoaz berexten ginen, erdaldun arrotzak deituz euskeldun ez zirenak: baina mintzoa zokoratuz geroz gero eta gehiago erdaldunagotu ginen zoritxarrez.\nLarreko. Arana Goiri´tar Sabin, 1916\nby zazpiak zazpi, 2014/04/17\nNik librietan ezarriz geroz, aitor die sabantenek, Uropako Akademia orotan, hanitx puntuz erdararen hizkuntza nahasi horien ororen nausi dela gure Uskara zahar eta ederra.\nAgosti Xaho. Herritar ezinago maitiak!, 1852\nEri dago, bai, baina\nby zazpiak zazpi, 2014/01/09\nEuskara… Eri dago, bai, baina ez da hilko, eta sendatu liteke euskaldunok hala nahi baldin badugu.\nAntonio Arzak. Euskara, 1890\nGizonen asmazio gabe\nby zazpiak zazpi, 2014/01/03\nZerutik edo Jaungoikoagandik, gizonen asmazio gabe, horien gaineko gauza bezala etorri zala, euskarak berak bere era eder eta armonia paregabean ondo seguru esaten edo adierazotzen du.\nAgustin Kardaberaz. Euskeraren berri onak, 1761\nElizan eta kabaretean\nby zazpiak zazpi, 2014/01/02\nEuskarak behar du izan euskotarren hizkuntza bakar ilunean eta agerian, etxean eta kalean, elizan eta kabaretean, zeruan eta infernuan.\nAndima Ibinagabeitia. Odol gabeko matxinada, 1958-1960\nMortu soilenean galdu\nEtxepareren oihua, mortu soilenean galdu zen. Zerbait behar zukeen bere baitan oihu harrigarri hark: aberri-arnasa.\nAndima Ibinagabeitia. Arana-Goiri euskal idazle, 1953\nNik hizkuntza eli bat ikasi ditut, hizkuntza zale naiz eta; baina ez batean ez bertzean ez dut gure euskara bezalako literatur ezik aurkitu.\nJon Mirande. Andima Ibinagabeitiak egin elkarrizketa, 1953\nNiretzat Englandekoak dira olerkaririk garaienak. Ez dakit hizkuntazk egin dituen poeta, ala poetek egin duten hizkuntza.\nEz dugu haserrerik behar\nEuskal bidean ez dugu haserrerik behar, adiskidetasun zintzoena baizik.\nAndima Ibinagabeitia. Salbatore Mitxelena, “Ama-semeak Arantzazuko kondairan”, 1951\nGereziak eta Eibarko sozialistak\nby zazpiak zazpi, 2013/12/30\nAspalditik jakina baita: gorrietan, gereziak eta Eibarko sozialistak omen euskaltzale bakarrak.\nTelesforo Monzon. Lurraren mintzoa, 1953\nBakoitzari bere hizkeraz\nBakoitzari bere hizkeraz egiten diola lurrak, egia hutsa. Guri euskaraz noski.\nby zazpiak zazpi, 2013/12/28\nSumatuz euskaldunak ospetsu nahian\nguretik deus ez duen hizkuntza mihian\nsofritzen egoiten naiz horien erdian\ngutaz ahalgetua, nigarra begian.\nXalbador. Nigarra begian, 1976\nBere haurrek hila\nHilobi huntan noizbait norbait balabila\nzure izaitearen errestoen bila\nlurpetik entzunen du deiadar bipila:\n“Hemen dago ama bat bere haurrek hila!”\nXalbador. Ama Euskal Herria, 1976\nNork barka diezaguke?\nAma Euskal Herriaz naiz nahigabetua\nuzterat doalakotz betikotz mundua\nbere seme-alabez abandonatua:\nnork barka dezaguke gure bekatua?\nIzaite bat ez daike\nAnai-arrebak, entzun ene aho hotsa:\nizaite bat ez daike hezur hutsez osa:\nherria da gorputza, hizkuntza bihotza\nbertzetik berextean bitarik bakotxa\nizaite horrendako segurra hilotza.\nXalbador. Herria eta hizkuntza, 1976\nBat herria goratzen arrotz baten gisa\narrotz-nahiak berriz herriaren hitza…\nGureak ja egin du, gaiten garbi mintza\nlanopean bezala galduak gabiltza:\nez daizke bi nagusi batean zerbitza!\nALIENAZIOA, EUSKAL HERRIA, HIZKUNTZA\nEuskera daukatenak hemengo Jaungoiko\nlege zaharraren alde ez dira ibiliko\nkonforme dira hartzeko estatuto laiko\ngure aurreko zaharrak hau ez zuten nahiko.\nTelleri-Txiki. Euskaldunak, erne!, 1933\nHIZKUNTZA, KARLISMOA, POLITIKA\nSoraio eta hotz\nby zazpiak zazpi, 2013/12/26\nGure aberatsak beti bezala, eusko-kulturari buruz soraio eta hotz. Pozik emango nieke astinaldi gogor bat burutik behera, merezi dutelakotz. Beharba egunen batean zartailua erabili beharko dugu.\nAndima Ibinagabeitia. Jokin Zaitegiri egin gutuna, 1950-09-15\nEuskerari arpegi emateko, osoa, langilea, adoretsua behar du gizonak, bideratuko zaizkion zoztorrak oro zapaldu eta porrokatzeko.\nAndima Ibinagabeitia. Jokin Zaitegiri egin gutuna, 1947-09-26\nAlderdi bat sortu\nGure gazte denporako amets urdinei ez diet ukorik egiten, ez eta egingo ere. Egunen baten euskera hutsezko alderdi bat sortu beharko dugu Euzkadin, adiskide, bestela erdel-uholdeak betiko itoko gaitu.\nEUSKAL HERRIA, HIZKUNTZA, POLITIKA\nHartan daude tieso\nMintzoen banaitiak dütü dierri güziak bederakatzen, hartan daude bederak tieso.\nJusef Egiategi. Lehen liburia edo filosofo huskaldunaren ekheia, 1785\nby zazpiak zazpi, 2013/12/25\nEz bahaiz, eskualduna, lehen bezain handi\napaldu gabe zutik bederen egon hadi.\nOdolez eta fedez beti berdin garbi\nbeti tink’ atxikia hire eskuarari.\nZaldubi. Gauden gu eskualdun, 1893\nBagira zaiozute, hara hor Euskera\nnon datorren semeei loturak kentzera.\nPedro M. Otaño. Zutik, 1904\n[Buenos Airesko Laurak Bat euskaletxearen egoitza berria mustu zeneko diskurtsoa. La Vasconia, 1904-11-20]\nBaldin egin balitz\nby zazpiak zazpi, 2013/12/23\nBaldin egin baliz euskaraz hanbat liburu, nola egin baita latinez, franseses, edo bertze erdaraz eta hitzkuntzaz, hek bezain aberats eta konplitu izanen zen euskara ere, eta baldin hala ez bada, euskaldunek berek dute falta eta ez euskarak.\nAxular. Gero, 1643\nOrai badirudi euskarak ahalke dela, arrotz dela, eztela jendartean ausart, entregu, bitore eta ez trebe. Zeren are bere herrikoen artean ere, ez baitakite batzuek, nola eskiriba, eta ez nola irakur.\nMunduak uste baitu\nHaur da nik nahi nukeien gauzetarik bat, ene enseiu aphur hunek kilika zinitzan eta gutizia, enseiu hobeago baten egitera eta ene hemengo falten ere erremediatzera. Zeren halatan, ez lizateke euskara hain labur, eskas eta ez hertsi, nola munduak uste baitu, eta baitaduka, dela.\nEztituzte euskaldun guztiek legeak eta azturak bat, eta ez euskarazko minzatzea ere, zeren erresumak baitituzte diferent.\nEa, bada, noiz mintzabidea bihurtzen zaigun jokabide.\nLuis Mitxelena. Errialde-k egin elkarrizketa Zeruko Argian, 1975-02-02\nSendo nahiz makal\nEuskal Herrira bagatoz, honek ez zukeen iraungo egungo eguneraino, nik uste, iraun duen bezala, sendo nahiz makal, euskararik izan ez balu.\nEuskera da gure bereizalderik nabariena.\nXabier Lizardi. Euskara andiki soñekoz II, 1930\nAskoz ditu elkarrenganagotuko gizon biok bion euskerak, zalduna, erderaz ari dala, nekazari jazteak baino.\nXabier Lizardi. Euskera andiki soñekoz II, 1930\nEz dezala inork\nby zazpiak zazpi, 2013/12/22\nEz dezala inork Euskal Herriaz esan behar izan: “Hemen datza bere burua hil zuan herria, are bizi izateko dina kemen izan ez zuan herri ergel lotsagarria!”.\nXabier Lizardi. Arrasateko Itzaldia, 1930\nBada, nik, nahiago det ibai txiki izan, baina ene urak neronek itsasora eramateko jabe, eta ez nere izena ta nere izana galdu, ibai haziago bati nere burua eman beharrez.\nJakinbide egin ez degulako\nEuskera ez da, nabarbenki, okerbide, jakinbide egin ez degulako; ez degu egin jakinbide zuzen eta ez makur.\nXabier Lizardi. Egia ikus dezagun, ama, 1930\nEuskerari ele landuen artean toki txukun bat jadestea: horra guretzat egundoko ertilanik ederrena.\nXabier Lizardi. Bergara 1930’gna, 1929\nGuk geronek ezetsiena: gure hizkuntza, euskera… Bitxi jaukal hori, eroek baino areago, guk lurperatu nahi-beharra!\nUrte gutxien aukera\nGure gaizkakundea ala hondamendia, urte gutxien aukera baita, ez dago asti galtzerik.\nXabier Lizardi. Andoain ondoren gogoetak, 1929\nGizaldiak zehar, apaizak ez beste lagun eta aurreratzaile izan balitu euskerak, hobekixeago legoke gaixoa!\nby zazpiak zazpi, 2013/02/09\nAi euskara, euskara! Euskal Herrian jaio garenontzat lehen eskubide indenegablea!\nGabriel Aresti. Euskal-kideak, 1972\nEne arimaren ogia euskara da.\nEta ez datoz\nby zazpiak zazpi, 2012/12/23\nKomentuetako kanpaiak eta zakur ibiltarien zaunkak datoz Elexabarritik Basurtura. Bilboko zeru gorrian izar batzuk edo hodei pare bat dibujatzen dira. Zigarro-punta batetik berria piztu. Azkenean, gizona ohearen gainean etzaten da, eta milagro batez lokartzen baldin bada, amets itsusiak ditu. Euskera bere ama dela, eta besartean duelarik, hil egiten zaiola. Bere anaiak deitzen ditu bere laguntzan, eta ez datoz.\nGabriel Aresti. Euskeraren izen poetikoak, 1967\nBat eta bakar bat\nby zazpiak zazpi, 2012/12/02\nEuskal Herria euskalduna izaten segi dezala nahi badugu, euskara bat eta bakar bat eduki behar dugu.\nGabriel Aresti. Lehengo eta oraingo euskal poesia herritarra, 1964\nNire buruaz lotsatu\nby zazpiak zazpi, 2012/10/30\nEuskal Herriaren heriotzaren ezaugarri eta seinale argi eta garbi bat nintzen ni ume denboran. Eta egun batean, hamabi urte nituelarik, nire buruaz lotsatu nintzen, euskaldun motz bat nintzela konturatu nintzen eta nire buruaz egin nintzen lotsatu.\nEz dut maitatzen\nby zazpiak zazpi, 2012/10/28\nNork esanen du ogia maitatzen duela? Ogia ez da maitatzen, behar izaten da. Hala pasatzen zait niri euskararekin: ez dut maitatzen, behar izaten dut.\nGabriel Aresti. Poesia eta euskal poesia, 1960\nNiretzat, euskara premia bat da.\nAmore eman diegunak\nBeti ahulagoak amore ematen diolako indartsuagoari, euskaldunok izan gara beti amore eman diegunak erdaldunei, eta ez alderantziz.\nLuis Mitxelena. Euskal literaturaren bereizgarri orokorrak, 1981\nby zazpiak zazpi, 2012/09/01\nEskuaraz mintza gaiten! Gauden eskualdun! Etxean lehena ez ote da hobe, ezen ez eta auzoan azkena?\nJean Barbier. Supazter xokoan, 1924\nAhalkea bai, baina\nOrotan bekaizti dire gure Eskuara ederraz. Eskuara murdukatu nahiz, irri-egingarri ere ari zauzku arrotzak. Eskualdunak bakarrik ote dira bada mintzaira hortaz ahalketuko? Ahalkea bai, bainan ahalkea eskualdun horietarik zonbeiti, zeren duten beren ama itsuski hola ukatzen!\nBegira… Elizan, Etxean, Hilerrietan hartu guzia: sineste, errespetu, Jainkoaren beldur eta amodio. Horietarik deusik ez erain sekulan arrotzaren aintzinean eta haren beldurrez. Bainan, begira oroz gainetik gure mintzaira, Eskuara; eta Eskuarak gu gaitu begiraturen, pareta azkarrenak soldadoa egiten duen baino ere hobeki.\nEgitea edo ez egitea\nHain politikoa da euskararen alde lan egitea, [nola] euskararen alde lan ez egitea.\nRicardo Arregi. Gure jokabidea gaur, 1968\nBiek ostikopetu dituzte\nby zazpiak zazpi, 2012/04/30\nHerri baten, hizkera baten eskubideak ezin ditzake inork ere ostikopetu, ez Estatuak ez Elizak, are gutxiago Elizak. Eta gure artean, biek ostikopetu dituzte, eta nola!\nAndima Ibinagabeitia. Donostiako seminario berria, 1954\nZer itxaron ote dezakegu\nTxepel hutsak, euskara baino erdara erabili nahiago duten alderdikideak. Etoi batzuk, jakintza eta kultura erdaraz sakatzen diguten guztiak. Saldu batzuk, erdara elizetan barreiatzen duten gotzain, apaiz eta lekaideak. Ziraun batzuk, erdara betiko zapuzten ez duten euskaldunak euskara soilik erabiltzeko. Zer itxaron ote dezakegu txepel, saldu, etoi eta ziraunez jositako herri batengandik?\nAndima Ibinagabeitia. Ataurrekoa, 1954\nAbertzale zintzo izateko…\nEuskara ez dela aski abertzale zintzo izateko darasate… Eta erdal merkatari etoi bihurtu zaizkigu euskaldunak oro.\nHarrobi eta hilobi\nby zazpiak zazpi, 2012/04/28\nGurean JEL alderdia izan da abertzaletasunaren harrobia, baita euskararen hilobia ere.\nPopuluak lotsarik ez\nPopuluak, berez, ez du batere lotsarik euskara ukatzeko eta arbuiatzeko.\nAndima Ibinagabeitia. Populuaren eskuara, 1953\nBaina nik galdetzen dizuet: non daude populuaren euskal titi oparoak? Non daude baserriko euskal simaur urrintsuak? Ez ditut nik behintzat inon ere ikusten, ez usnatzen.\nEz dago beste biderik\nby zazpiak zazpi, 2012/04/27\nHizkera kontuan ez dago beste biderik metodo totalak baizik.\nAndima Ibinagabeitia. Euskararen auzia, 1953\nHileta joaz ez goaz inora ere.\nGure baitan daukagu izurririk kaltegarriena, gure hizkera auzian kalte eta hondamendi guztien iturria: alferkeria, nagikeria, etsipena.\nNik euskara dela esango nuke eusko naziotasunaren eustazpia, zimendua.\nGure ezpata garbitu, zorroztu eta gantzutu beharrean gaude, edonongo kultur zelaietan erabiltzeko.\nAndima Ibinagabeitia. Buru-lan, kultur-lan (II), 1952\nNonbait idatzi zuen Eguzkitza zenak, arraina burutik usteltzen hasten dela. Gure hizkera ere burutik, gizon jakintsu edo jakintsu aipuzkoengandik hasi zitzaigun usteltzen, andeatzen.\nGu erdaldundu ginelako\nby zazpiak zazpi, 2012/04/23\nGu erdaldundu ginealako, Arbola, zara ihartu.\nFelipe Arrese Beitia. Jaungoikoa eta foruak, 1886\nEzetz dinost gogoak\nIzan leiteke hori halan baina niri ezetz dinost goguak:\nbaldin euskera pizten ez bada hiltzat daukadaz foruak.\nFelipe Arrese Beitia. Ama euskeriari azken agurrak, 1880\nHorrek ez du erran nahi\nHebraieraren salbamenaren baldintzak ez ditugu ordea Euskal Herrian erideiten, eta gure herriak inoiz ere libratzen baditu lokarriak erdaldunen uztarritik, horrek ez du erran nahi “ipso facto” euskara salbaturik datekeenik.\nJon Mirande. Irlanda, haren egoera eta egungo estatua, 1954\nby zazpiak zazpi, 2012/04/13\nEgin dezaguke kontu\nlorea dala: ostikopean\nnorbaitek ibiltzen badu\nare eta gehigo bere hitz-altxor\nonak erakusten ditu.\nEmeterio Arrese. Euskera, 1913\nby zazpiak zazpi, 2012/04/11\nEskara gustiok dodaz maite, eta gozo!\nManuel Larramendi. Gandarari egindako gutuna, 1763\nAre ikasi ez dutenen artean\nSinisterazo nahi digute, aditzen dala gaztelania are ikasi ez dutenen artean.\nManuel Larramendi. Euskara berriaren Carta Magna, 1747\nZahartu dek, atsotu dek, hainbeste urteren epean atsotu behar: baina itxok, oraindikan bizkorra zeagok, gaztetzera zeak, bazeakik bere burua txukunkiro edertzen, galantzen, apaintzen.\nManuel Larramendi. Euskaldunai osasuna, 1745\nEz semerik ez adiskiderik\nBaina ez bide du euskera gaisoak, are bere etxapean, ez seme, ez adiskide bihotz onez nahi dionik: eta hargatikan daude guziak hain geldi, hain isil, eskuak tolesturik, nahiz beztu ta itsuskitu dezatela, nahiz darabiltela oinen azpian.\nby zazpiak zazpi, 2012/04/10\nBurlatzen naiz Garibaiez,\nbai halaber Etxabez,\nzeinak mintzatu baitire\nJoan Claveria. Bertze laudoriozko koplak, 1636\nErdaldunak ahal doazke\nErdaldunak ahal doazke zein bere herritara,\ngogait eginik galduko ez dutela eskara.\nStephanus de Hirigoiti. Ludoriozko koplak, 1627\nBatekoak nola bertzeak\nErregeak behar ditu defendatu jendeak,\nhizkuntza batekoak hain ungi nola bertzeak.\nZiburuko Etxeberri. Manual debozionezkoa, 1627\nMiretsiko duzue agian nik –Euskal Herriko ez naizelarik– euskaraz eskiribatzeko ausartziaren hartzea. Baina, baldin konsidera badadi, edirenen duzue ez dela gauza hunetan ausartziarik, eta ez zer miretsirik: aitzitik, bertzela egin banu miretsi behar zatekeiela, eta erran, ahanzi zitzaitala neure eginbidea. Zeren Jainkoak niri hizkuntza hunen ikasteko antze apur bat eman derautanaz geroz, iduritzen zait hoben nukeiela, eta ere ezagutza gutitako eta esker gabe izanen ninzela, baldin Euskal Herrian ikasia Euskal Herriko probetxutan enplegatu ez banu.\nEstebe Materre. Dotrina kristiana, 1617\nESKER ONA, HIZKUNTZA\nby zazpiak zazpi, 2012/04/09\nArüen egin dut neure pieza pobrea: hanko lengajea ez bada aski eder, hanko euskarak du ogena, eta ez euskaldunak.\nJoan Tartas. Ontsa hiltzeko bidea, 1666\nIzanen da floria\nEuskaldun den gizon orok altxa beza buruia,\nezi huien lengoajea izanen da floria.\nBernat Etxepare. Linguae vasconum primitiae, 1545\nEzein ere lengoajerik, ez franzesa ez bertzerik,\norai ez da erideiten euskararen parerik.\nMiraz nago, jauna\nZeren baskoak baitira abil, animos eta jentil, eta hetan izan baita, eta baita, zientzia guzietan letratu handirik, miraz nago, jauna, nola batere ez den asaiatu bere lengoaje propriaren faboretan euskaraz zerbait obra egitera eta eskributan imeitera, zeren ladin publika mundu guzietara bertze lengoajeak bezala, hain eskribatzeko on dela. Eta kausa honegatik gelditzen da abataturik, ezein reputazione bage, eta bertze nazione orok uste dute ezin deus ere eskriba daiteiela lengoaje hartan, nola bertze orok baitute eskribatzen berean.\nHerriak ez bezala\nHerri euskera ikastea on da; baina horrez gainera, erabili dan gaietan nola erabili ikastea on da; baina horrez gainera, erabili ez dan gaietan nola erabili ikastea batere ez okerrago. Herri euskera, bai, nahi dan guzia, baina herriak ez bezala erabilia.\nOrixe. Paul Gurenaren eskutitzak, 1958\nGuztien ikasle naiz\nZenbaitek politika zikina egiten dute euskeraren inguruan. Nere politikakoa ez bada, tirrit horri. Euskeraz idazten dan guzia, irakurri egin behar genuke. Nik ikasi egin dut Eusko Gaztediko ikasleengandik, bai eta karlistengandik, bai eta komunistengandik, bai eta herriarengandik. Guzien ikasle naiz, eta oraindik ikasteko nago.\nOlerki mundu bat\nHizkuntza bat, sustraiez, olerki mundu bat da; eta hunengatixek, herri bakoitzak badu, hizkuntzan gorderik, bere olerkimena. Euskal Herriak euskera galduko balu, zinez esan liteke arimaz aldatuko litzakeala. Ez da dudarik.\nTxillardegi. Euskaldun txapeldunei bi hitz, 1965\n…ala hil hadi!\n“Jalgi hadi plazara!” zioen gure Etxeparek, eta nik hau errepikatzen: “…ala hil hadi!”.\nTxillardegi. Euskotarrak utikan!, 1965\nPolitikaren mailan eta erresumaren mailan, kondairaren mailan beraz, Euskal Herriak beste naziogarririk baduela esatea, ez da egia. Hizkuntzaz kanpo, Euskal Herriak ez ez du gaur, kondairaren mailan beti, aberri-norgarririk batere.\nABERRIA, HISTORIA, HIZKUNTZA\nNiretzat, euskera premia bat da. Nork esanen du ogia maitatzen duela? Ogia ez da maitatzen, behar izaten da. Hala pasatzen zait niri euskerarekin: ez dut maitatzen, behar izaten dut.\nNire buruaz egin nintzen lotsatu\nEuskal Herriaren heriotzearen ezaugarri eta seinale argi eta garbi bat nintzan ni nire ume denboran. Eta egun batean, hamabi urte nitualarik, nire buruaz egin nintzan lotsatu. Eta handik liburudenda bateta joan nintzan, euskal ikaspide edo gramatika on bat erostera.\nGabriel Aresti. Lengo eta oraingo euskal poesia erritarra, 1964\nEuskera, munduko Unamuno guztiek diotena gorabehera, hizkuntza poeta da.\nHarro eta urguilutsu\nUnamuno harro eta urguilutsu zegoen bere arrazaz eta leinuaz, baina bihotzez gorrotatu izan zuen beti euskera.\nEuskera Jainkoaren aho-mihineko hizkuntza bereiz bat dala uste izaten degu: beti-garbi bat, herdoilezin bat; eta ez dakigu, guk hain errez egotzitako alderdi on horiek ustelak dirala eta gure zabarkeria zaharraren ume, euskera ez landuak sortu ditula.\nby zazpiak zazpi, 2012/04/07\nGure anaia hauen artean, mugaz honunzko alderdiko euskaldunen eri berberari ohar natzaio. Burujantzienak, jakitez ertenenak, euskeraz ahal duten gutxien ari izaten dira, nahiz jardungaia erreza izan…\nXabier Lizardi. Donapaleura joan-etorria, 1929\nEuskararen arazoa ez da borondatekeriaren bitartez konponduko. Badakigu. Euskararen arazoa, instituzioen mailakoa delako, politikoa da osoki.\nTxillardegi. Eire eta euskal elebitasuna, 1977


Kamera meteorologiko - Wikipedia, entziklopedia askea.\nSumburgh Head-ko (Shetland) itsasargiaren ondoan instalatutako web kamera\nKamera meteorologikoa kamera mota bat da, paisaia eta zerua filmatzen duena eta ohiko parametro meteorologikoak transmititzen dituena: tenperatura, haizearen norabidea eta indarra, hezetasuna, presio atmosferikoa ...\nKamera meteorologikoak gero eta leku turistiko gehiagotan daude, esaterako, menditan, kostaldetan eta hirigunetan. Bideokamera konbentzional horiek (telebistako kanaletan emititzeko) edo web kamerak (Internet bidez emititzeko) sarritan panoramikoak izaten dira.


Gipuzkoa'ko Euzko Nekazari Bazkunen Alkartasunak Otsailla'ren 10'ean Donosti'n egin zuan II Batzar Nagusian irakurritako\nIgaz, Epaillean bildu giñan ementxen bertan.\nBatzar ura Eusko Nekazarien lenbizikoa izan zan.\nOrduan, bear bezela lanean 48 Bazkun giuñn, 3.180 bazkide illerokoa ordaintzen zutenekin, eta 4.200 inguru guzira izena emanakin.\nUrte ura Otsaillan azkenian bukatu genduan.\nOraingo urtea edo adi-atala amaika illabetekoa da: jun dan urteko Epaillaren lenengotik, urte ontako Ilbentzan azkeneraño.\nGure itxaropen eta asmo guziak bete ditugu, ta, ori, garrantzi ta arrizku aundiko naspil ta matxidanak izan dirala ta baita arerorien zirikada gogorrak ere.\nDanetatik gure Jainkoak gorde gaitu, eta ez gorde bakarrik, baita indartu ta geitu ere.\nAurten beste bederatzi Bazkun berri sortu dira: Zegama, Zerain, Ezkioga, Itxaso, Itsasondo, Lezo, Mutiloa, Bidani ta Eibar'en.\nGuztirak 57 Bazkun gera, ba.\nEsku artean, laister sortzeko eran beste lau.\nBaño deitu diguten Bazkun guzietara jun gera.\nAlaz ere, 21 erritan itz egin degu.\nBegiratu besterik ez dago.\n2.314 idazki idatzi ditugu.\n2.500 galdeerai erantzun diegu idazkiz eta urritizkiñez.\n710 urrutidatz ipiñi ditugu.\nEta Bazkuneri 25 aldiz biali zer egin, otar eta legien berri ta Batzar-erabakiak.\n49 idazki argitaldu ditugu eguneroko ta asteroko izperringietan.\nZumaraga'ko jaia zala-ta, beste 18.\nUdaletxeetarako 41 idazki gertatu ditugu eta beste 22 itzaldietarako ta Batzarretarako baimena eskatuaz.\nKareen laguntza, ildegietarako arandia... lur eta bideak, zugatzak eta abar dirala-ta Aldundegira (Diputaziora) 27 idazki.\nMadril'go Lurgintzako Agintzaldian (Ministerio de Agricultura) degun gure lagun eta ordezkari Agirreolea'tar Marka'ri idatzi diogu 35 bider, eta Ministroarentzat biali dizkiogu 12 idazki.\nIkasi ditugu Madrid'en esku artean darabilzkiten garrantzi aundiko lege berriak: bai maizterren eta jabien arteko artu-emanak erabakitzeko, bai maizterrak baserrien jabe egiteko.\nGeure iritziak eta oarrak dizkiegu Ministroari eta Eusko aldunen lendakariari.\nEta adi-adi gaude ango berrien zai, gure aldunekin adituta gaudelarik.\nJakin degu Frantzi aldetik muga zergak ordaindu gabe (kontrabandoan) abereak ekartzen dituztela.\nGalerazteko artu-emanetan gabiltza.\nEta nagusi eta etxe jabien artekoa dala, arakiñarekikoa dala, zer edo zer erostea dala edo beste edozein arazogatik dala, beste 185 aldiz ere lagundu degu.\nEta Aldundegira, Udaletxetara, Gobernadorearengana, Haciendara edo beste agintari etxeetara 198 aldiz lagundu diegu bazkideeri.\nBaserri jabe eta maizter arteko Epaidiak (Jurado Misto de la propiedad Rústica), ainbat lan eman digu: baño oso atsegin zaigu lan eder ori aitatzea.\n26 auzi eraman ditugu bertara ta 25 irabazi.\nEpaldi ontara eramango ditugula esanda, beste 32 arazo erabaki ditugu.\nEta itzez, Alkartasunean, beste 35 gora-bera zuzendu ditugu.\nLan egoki ta onuragarria egiten da era ontan maizterren alde.\nOngi etorriak bitez, ba.\nAbere-sendagillekin, albaitero edo beterinariuekin ere badabilkigu zalaparta bat.\nErri askotako nekazariak dute albaiteruegatik zer esana.\nBera dan tokira jo gendun; eta Madrid'ko Gaceta-n etorri da agindua, Nekazariaren Alkartasunen bitartez erki edo distrito berriak egiteko, oietarako albaitero geiago izendatzeko ta abereak errezago ta egokiago zain duzteko bideak egiteko.\nEta uste degu aintzakotzaz artuko gaiztutela, baldin albaiteroak nekazariekin pakea eta bear bezelako artuemana izan nai badute beintzat.\nLenengo burruka Itziar'en izan degu ta garaile izango geran uste osoa degu, legea gure alde dagota.\nIgakunde egunez Zumarraga'n egin gendun jai eder ura ere gorazi nai degu.\nOrduntxe agertu zan Eusko Nekazarien indarra; antxe agertu gendun Gipuzkoa'ko Eusko Nekazariak geren buruen jabe gerala.\nPoz arek indartu-ta, aurten ere orrelako bi edo iru jai antolatu nai giñake, oso onak lirake gure Alkartasuna zabaltzeko ta.\nGero erabakiko du Batzar onek jai oiek nun eta noiz egin ditezken.\nGure nekazariak ez daude lo.\nBeren aldez alegintzen dira beste langille ta gizonak bezela.\nBegiratu beren bizimoduari, eta ari dira alegiñak egiten.\nArakiñekin erabiltzen dituzten naigabe ta burrukak zuzentzeko, jarri dituzte Zarauz, Azpeiti, ta Zumarraga'ko nekazariak beren arategiak, bear dan bezela, legepean.\nBeste erri batzuetakoak ere ari dira nola antolatu ditzateken ikusten.\nErrenderi'n laister sortuko dute.\nArrasate'n ere bai: emen, Eusko Langillekin bat eginda, sal-erosi guzietarako Alkarlaguntza jartzeko asmotan dira.\nOyarzun'en ere leku billa dabiltza Alkartalaguntza eder bat ipintzeko.\nDonostiarrak ere ari dira asmo ori biribiltzen, eta uste degu, arategi ederrak laster tajutuko dituztela.\nBegi onok ikusten ditugu Bazkunen alegin oiek, eta beti bezela gure laguntza osoa izango dute.\nUrte ontan antolatu da bazkideen arteko erre laguntza.\nAraudi berezi batek zuzentzen ditu laguntza onen bide ta izatea.\nBazkideak laguntza nai ta naiezkoa dute suak etxe bizitza erretzen diotenean.\nAin begikoa izan da bazkideen artean laguntza au, gaur 2.157 daude izena emanik.\nBeste ainbeste laurleko artzen ditu ba bazkideak etxe bizitza erretzen zayonian.\nLaister kutxa ontarako bazkide guziak emango dituztela beren izenak iruditzen zaigu.\nIgaz asitako sail au ere aurrera daramagu.\n225 idazki, aldizkingi eta abar ditugu: gai guzietakoak.\nEzin ixilik euki gure Lojendio jaunak aurten egin duan lan izugarria.\nGertatu eta zuzendu ditu Erri-auzitegierako 15 auzi, ta danak irabazi.\n9 Udaletxetarako eskaerak ere egin ditu ta baita Maizternagusi Epaidiraki 33 eskaera ere.\n100 idazki baño geiago egin bear izan ditu bazkideetzak edo bazkideen izenean.\nBere atxean 540 bazkide inguru izan ditu bere arazoekin edo galderaren bat egitera junak.\nEta bere urrutizkiñaz izan du egunero lana egin bearra.\nEta guk arazo aztun samarrak ikusi izan ditugunetan beti berengana jun gera aolku eske.\nEz da, ba, ez lo ta ez geldi egon Lojendio jauna.\nGure naia da gure bazkideeri al-ditugun erreztasun aundienak ematea.\nOrrela ba, bederatzi azoka aukeratu ditugu, orain ere ontan asteko.\nDatorren illetik asiko gera joaten.


Ezkerretara: 1. Royal Aircraft Factory-ren S.E.5a (Bretainia Handia, 1917). Lehen Gerrate Mundialaren azken urteko kazarik hobenetakoa izan zen. Motorea: Wolseley W4 Viper 8 zilindro V-an 200 HP. Hegalzabalera: 8,12 metro. Abiadura gorena: 222 km / or. Tripulazioa: 1 Armamentua: 2 ametrailadora.\n2. Heinkel He III H-2 (Alemania, 1939). Bigarren Gerrate Mundialaren hastapenetan Luftwaffe-ren bonbardero hobenetakoa izan zen. Motoreak: 2 Junkers Jumo 211 A-3, 12 zilindro V-an, 1.100 HP bakoitzak. Hegalzabalera: 22,60 metro. Abiadura gorena: 405 km / or. Tripulazioa: 5 Armamentua: 6 ametrailadora, 2.495 kg. bonba.\nMuturreko lurreratzeko trena\nPosizio erorian dagoen muturra\nHegoen irteetako ertzetako flapsak lurretik altxatzean igokunde indar handiagoa sortzeko erabiltzen dira eta erresistentzia aerodinamikoa ugaritzeko lurreratzean.\nEraso ertzeko flapsak airearen nahaspiloa guttitzen dute, belozitatea galdu gabe eraso angelu handiagoak lortzeko gai egiten bait dute hegazkina.\n1909.tik 1914.ra kirol eta frogetarako erabili ziren batipat hegazkinak.\nGordon Aviation (1909) kopa eta Schneider (1913) garaikurra bezalako lehiaketa batzu antolatu ziren eta belozitateko errekordak etengabe hausten ziren.\nHegazkin eraikuntzarako lehen konpainia Gabriel eta Charles Voisinek fundatu zuten Frantzian.\nAmerikan, Glen CURSSek hidrohegazkinak egiten zituen eta Europan, Geoffrey DE HAVILLAND eta Anthony FOKKER, oso ezagun eginen ziren beste bi izenek ere, hegazkinak egiten zituzten.\n1912.an Aniot Roe ingles proiektatzaileak, AVRO Fa egin zuen eta pilotoaren kabina itxita zuen lehen hegazkina izan zen.\nErrusian, Igor SIKORSKYk lau motoretako lehen hegazkina egin zuen, Russkii Vitiaz, eta 1913.an hegan egin zuen.\nLehen Gerra Mundialaren haseran, hegazkinek, errekonozimenduko ekintzetarako bakarrik balio zutela pentsatzen zen eta mordoska bat egin zen helburu honekin.\nHala ere, aireko guda, berehala azaldu eta indartu zen.\nAmetrailadoreaz hornituriko lehen hegazkina MORANE-SAULNIER izan zen, 1915.an Frantzian egina.\nUrte berean, alemaniarrek Scourge (Zigorra) atera zuten Fokker EIII (Eindekkler) monoplanoa aurrerantz disparatzen zuen ametrailadoreaz hornituta eta helizearen aspa tartetik disparatzeko sinkronizatua gainera.\nLehen Gerra Mundiala amaitzen, talde biak kazak zeuzkaten, hala nola, Inglaterrako Royal Aircraft Factoryaren SE5, SOPWITH Camel (kameilua), FOKKER DVIIa eta (Manfred von Richthofen, Baroi Gorriak hegan egin zuen).\nFokker Dr.I. 1917. arte, alemaniarrek Zeppelin aireuntziak erabili zituzten bonbardeatzeko, baina urte horretan Zeppelin (Staaken) RVI bezalako bonbardero estratejikoez aldatu zituzten.


Egunon Auñamendi! Zaraitzuera aztertu, Elkarrekin /together dokumentala eta “Etxerako bidean” Xamarrekin | Irati Irratia Egunon Auñamendi! Zaraitzuera aztertu, Elkarrekin /together dokumentala eta “Etxerako bidean” Xamarrekin – Irati Irratia\n18 urria, 2019 18 urria, 2019 Irati Irratia\nIñaki Camino hizkuntzalariarekin zaraitzuera eta euskararen historia izan dugu hizpide lehenbizi eta Itziar Garcia Zubiri film ekoizlearekin Elkarrekin / Together pelikulari buruz aritu gara solasean.\nJuan Carlos Etxegoien Xamar idazlearen Etxera bidean saiakerak Euskadi saria jasoko duela jakin dugu gaur, eta berari Irati irratian egindako elkarrizketa ere entzun dugu.\nEgun on, Auñamendi! Aezkoa, dokumentala, euskadi sariak, euskara, film, iñaki camino, itziar garcia zubiri, literatura, xamar, zaraitzuera permalink\nMendixut aldizkariaren urriko aleaz irratian


Langileen haserreak Gobernuak abian jarritako industrializazio prozesua mehatxupean du | atzerria | GAUR8 - mila leiho zabalik\nLangileen haserreak Gobernuak abian jarritako industrializazio prozesua mehatxupean du\nEtiopiako agintariek beren aurrean duten erronka nagusienetako bat da langile gazteek lanari eustea, soldata hobeak exijitu gabe. Beren helburua herrialdeko industria garatzea da, nekazaritzarekiko menpekotasuna hain handia izan ez dadin. Txinako eta Asiako beste herrialde batzuetako eredua dute buruan.\nBizimodu hobea aurkitu zuelakoan zegoen Zemen Zerihun 22 urteko gaztea, bere nekazari giroko jaioterria utzi eta Etiopiako hegoaldean dagoen Hawassako eremu industrialean ehungintzan lanean hasi zenean. Lanpostua zeukan eta hori ospatzekoa da!\nBaina handik hilabete batzuetara, langile gazteak egiten zituen kontuak erabat ezberdinak ziren: astean sei egunetan, egunean zortzi orduz eta baldintza oso kaskarretan egiten zuen lan eta sekulako estresa eragiten zion bizimodu berriak. Gainera, lanean aritzeagatik hilean ordaintzen zizkioten 31 euroak ez ziren nahikoa modu duinean bizi ahal izateko. «Ikuskatzaileek abere bat izango bazina bezala tratatzen zaituzte –azaldu du–. ‘Mantsoegia, alferregia’, oihukatzen ziguten ekoizpen katearen erritmoa zertxobait motelduz gero. Komunera ere gure atzetik etortzen ziren, beharrezkoa baino denbora gehiago pasa ez genezan. Gaizki pasa nuen», esan dio France-Presse agentziari.\nEtiopiako agintariek bolada honetan beren aurrean duten erronka nagusienetako bat da Zerihunen hausnarketek ilustratzen dutena. Beren helburua herrialdeko industria garatzea da, nekazaritzarekiko menpekotasuna hain handia izan ez dadin. Txinako eta Asiako beste herrialde batzuetako eredua dute buruan etiopiar agintariek: atzerriko inbertsioak erakartzeko, eskulan merkea eskaintzen zaie. Gobernuak uste du gauzak horrela eginda, manufaktura-sektore indartsu bat zutituko dutela, eta gazteei lana emanez, protesta giroa baretu egingo dutela, batez ere abuztuan egitekoak diren hauteskundeei begira.\nEtiopia osoan hamabi eremu industrial handi daude gaur egun eta horiei esker dozenaka mila lanpostu sortu dira. Hala ere, eskualdeko gazte guztiak ez daude edozein baldintzatan lan egiteko prest. Langabezia tasa handia izan arren, ez dute lanean soldata ziztrin baten truke egin nahi. Ezta baldintza negargarrietan ere. Horietako milaka etiopiarrek esaten dute nahiago dutela lanik gabe segitu.\nHawassako eremu industrialean bertan egoera horren adibiderik garbiena dugu: 2017an eta 2018an, bertako langile guztiak (%100) aldatu behar izan zituzten, New Yorkeko Unibertsitateko Stern Negozio eta Giza Eskubideen Zentroak iazko maiatzean argitara eman zuen txosten batean irakurri daitekeenez.\nKontratazio berriak, eta langile horiei beharrezkoa duten gaitasuna ematea, Gobernuak aurreikusi baino askoz ere garestiago atera zitzaien, txostenaren arabera.\nAbiy Ahmed lehen ministroak esan izan du eremu industrial berriek hazkunde ekonomikoa eragingo dutela Etiopian, eta horrela herritarren haserreak, istiluek eta matxinadek behera egingo dutela, abuztuan egingo dituzten hauteskundeei begira.\nArkebe Oqubay Etiopiak jarraitzen duen estrategiaren diseinatzaileak emandako informazioaren arabera, 2014an konturatu zen Gobernua nekazaritza ez dela gauza herrialdeak beharrezkoak dituen lanpostu guztiak sortzeko. Populazioa etengabe hazten da eta nekazaritza izan da beti langile gehien hartzen duen sektorea. Abiy Ahmed agintera iristeko lau urte falta ziren oraindik.\nMunduko Bankuaren arabera, urtean bi milioi gazte iristen dira herrialdeko lan merkatura. Iturri berak eransten du Etiopiakoa dela Afrika osoko hazkunde ekonomikorik ikusgarriena.\nBaina agintariak ahalegintzen diren arren, gaur egun manufaktura-sektorea herrialdeko jarduera ekonomikoaren %10era baino ez da iristen. 2017an jarri zuten abian Hawassako gune industriala, Etiopiako proiekturik ezagunena, enblematikoa: AEBetako, Europako eta Asiako 52 lantegi abian, guztiak ehungintzan. 30.000 langile kamisetak eta kirol arropa ekoizten, gau eta egun, etengabe. Arkebe Oqubayk aurreratu duenez, Etiopia osoan beste 29 eremu industrial eratuko dituzte urtea bukatzerako. Makineria eta informazioaren eta komunikazioaren teknologian ere bai, ez ehungintzan bakarrik.\nGobernuaren estrategia horrek dagoeneko fruitu batzuk eman ditu. Kanpotik iritsitako inbertsio zuzenak 3.900 milioi eurora ailegatu ziren 2017an, hau da, bost urte lehenagoko kopuruak laukoiztu ziren.\nTeoria hutsean Exekutiboak egindako irakurketa zuzena da, baina langileek hain gutxi kobratzeak herritar asko kezkatuta dauzka.\nStern Zentroaren arabera, Hawassako ehungintzan ari diren langileak munduan gaizkien ordainduta daudenak dira: 23,4 euro hilean.\nHala ere, hain gutxi kobratzea ohikoegia da Etiopian. Gogoan izan behar da gutxieneko soldatarik ez dagoela. Industrializazioaren izenean esklabotzaren pareko maila batera eramandako langile horiek larri ibiltzen dira janaria ordaintzeko, garraioarengatik eta alokairuarengatik eskatzen dietena emateko. Estu-estu eginda bizitzera behartuta egoten dira horietako asko, etxebizitza txikiegietan, lagun gehiegi sartuta. Eta bat esnatzean, ohea utzi eta beste bat barrura.\nLana utzi zuenetik zortzi hilabete pasa direnean, Zemen Zerihunek lanik gabe jarraitzen du. Baina hartutako erabakia ez zaio batere damutzen. Familiaren etxean nekazaritzan aritzea nahiago du, lantegian saiatzea baino. «Industriak» garai batean agindu ziona, maila sozialean gora egingo zuela, gezur hutsa zelakoan dago gaur egun.\nMedihant Fehenek ere Hawassan zuen lana uztea erabaki zuen. «Goizaldeko bost eta erdietan autobusa hartzeko oso goiz esnatzen nintzen. Goizeko seietan hasten nintzen lanean. Eta arratsaldez tokatuz gero, ia gauerdira arte ez nintzen etxera bueltatzen, oso ilun zegoela alegia, emakume batentzat kanpoan ibiltzea arriskutsuegia den garaian».\nOso bestelako diskurtsoa du Tony Kao JP Textile konpainiako arduradunak. Berak nabarmentzen du nekazaritza utzi eta industrian hastea oso zail egiten zaiela langile askori: «Industrian egin behar duten lana ikastea, esaterako, asko kostatu zaie. Garaiz iristea da ikasi behar duten lehen gauza. Eta gero, teknika berriak ezagutu, makineria nola erabili adibidez. Beraien bizitzan kapitulu berri bat da».\nGobernuak langileen haserreari arrazoiak kendu nahi izan zizkion eta enpresei lurrak eman zizkien langileentzat logela merkeak eraiki ditzaten, Arkebe Oqubayk adierazi duenez. Etxebizitzen arazoa konpontzen lagundu, soldata igo gabe lanean jarrai dezaten. Gaur egun lehen ministroaren aholkulari berezia den gizonak langileei gutxi pagatzea defendatzen du, hori baita Etiopiak kanpoko inbertsioak erakartzeko duen tresna bakarra. Gogorarazten du beste herrialde askotan industria jarduera askoz ere indartsuagoa dela. «Soldatak altuegiak badira, inbertsioak ez zaizkigu iritsiko eta ez da lanposturik sortuko. Langileen bizimodua hobetzeko onena norberaren produktibitatea handitzea da», erantsi du.\nLangileak nola dauden eztabaidatzeak luze joko luke. Ehungintzako konpainiek sekulako irabaziak ateratzen dituztela ez du inork zalantzan ipintzen ordea. «Etiopia arropa ekoizpenaren etorkizuna da. Mundu osoa hona begira dago orain», nabarmendu du Raghavendra Pattar Nasa Garment PLC konpainiako zuzendariak harro.\nHawassako langileek ez dute benetako ordezkaririk. «Langileen kontseiluak» daude, baina horiek konpainietako nagusiek langileak mendean edukitzeko tresnatzat hartzen dira.\nEtiopiako Sindikatuen Konfederazioak egoera hori aldatu egin nahi du. Ayalew Ahmed presidenteordeak aurreikusita du aurten bertan Hawassako langileak antolatzeko ahaleginak abian jartzea: «Konpainietako arduradunek beren enpresatan sindikatuak onartzen badituzte, ondo egongo da. Bestela, enpresetatik kanpo sortuko ditugu».\nTeorian, Gobernuak bat egiten du langileek antolatzeko duten eskubidearekin. Baina lantegien eguneroko martxa ezin dute kaltetu, Eyob Tekalign Tolina Finantza ministroak ohartarazi duenez.\nFrance-Presse agentziak Hawassan pasa zuen goizean dozenaka lagun ikusi zituen bertan lanean hasteko prest, izena emateko errenkadan jarrita. Tekle Baraso Bonsak 22 urte ditu eta noizbait lana utzi eta Unibertsitatera joan nahi duela esan digu, baina bertan ikasi ahal izateko «Hawassan irabazten ditudan 30 euroak garrantzitsuak dira. Bestela oinetakoak garbitzen ibiliko nintzateke kalean, gutxiago irabazteko».\nEtiopiako Sindikatuen Konfederazioak egoera aldatu egin nahi du. Aurreikusita du aurten bertan Hawassako langileak antolatzeko ahaleginak abian jartzea\n«Etiopia arropa ekoizpenaren etorkizuna da. Mundu osoa hona begira dago orain», azaldu du Raghavendra Pattar Nasa Garment PLC konpainiako zuzendariak harro


Epsilon Eridani - Wikipedia, entziklopedia askea.\nIgoera zuzena 03h 32m 55.84496s\nDeklinazioa −09° 27′ 29.7312″\nItxurazko magnitudea (V) 3.736\nMota espektrala K2V\nItxurazko magnitudea (B) 4.61\nItxurazko magnitudea (V) 3.73\nItxurazko magnitudea (J) 2.228 ±0.298\nItxurazko magnitudea (H) 1.880 ± 0.276\nItxurazko magnitudea (K) 1.776 ± 0.286\nU−B kolore indizea +0.571\nB−V kolore indizea +0.887\nAldakor mota BY Dra\nAbiadura erradiala (Rv) +15.5 ± 0.9 km/s\nBerezko mugimendua (μ) IZ: −975.17 mas/u\nDec.: 19.49 mas/u\nParalajea (π) 311.37 ± 0.1 mas\nDistantzia 10,475 ± 0,003 au\n(3,212 ± 0,001 pc)\nMagnitude absolutua (MV) 6.19\nMasa 0.82 ± 0.02 M☉\nErradioa 0.735 ± 0.005 R☉\nArgitasuna 0.34 L☉\nGainazaleko grabitatea (log g) 4.30 ± 0.08\nTenperatura 5,084 ± 5.9 K\nMetaltasuna [Fe/H] −0.13 ± 0.04 dex\nErrotazioa 11.2 egun\nBiratze abiadura (v sin i) 2.4 ± 0.5 km/s\nAdina 400−800 Mu\nEpsilon Eridani Eridanus konstelazioko izar bat da. Lurretik 10,5 argi-urteko distantziara dago, eta gure eguzki-sistematik gertuen dagoenetako bat da, baita begi hutsez ikus daitekeen laugarren hurbilenekoa ere. Sekuentzia nagusiko izar bat da, K2 espektro motakoa, gure eguzkiaren antzekoa, 0,83 eguzki masako masarekin, 0,895 eguzki erradioko erradioarekin eta gure eguzkiarenaren 0,28ko argitasunarekin.\nBere espektro optikoa oso aldakorra da, igorpenezko espektro lerro askorekin. Gutxi gora-behera 11 egunetik behin biratzen duen eremu magnetiko indartsu bat du. Bere errotazio periodoa 12 egunekoa da. Guzti hau horrela izateko arrazoia bere gaztetasuna da, 600 milioi urteko adina bait du, gure eguzkiak 4600 milioi urte dituen bitartean.\nPlaneta sistema[aldatu | aldatu iturburu kodea]\nBere inguruan biratzen duen exoplaneta bat du, Epsilon Eridani b izenekoa, 2000n Artie Hatzes buru zuen astronomo talde batek aurkitu zuena. Jupiterren masaren 1,2 ± 0,33 du, eta bere izarretik 3,3 unitate astronomikoko distantziara dago. Beste behatzaile batzuk, Geoffrey Marcy barne, planetak izarrari eragiten dion Doppler efektuari buruzko informazio gehiago eskatu zuten, eremu magnetiko handi eta aldakor bat eragiten baitzuen. Bere existentzia, aurretik, 1990eko hamarkada hasieran Bruce Campbell eta Walker Gordon buru zituen kanadar talde batek susmatu zuen. Berrikiago, 2006an, Hubble espazio teleskopioak berretsi zuen bere existentzia. Orbita bat betetzen 6,9 urte behar ditu, eta oso orbita eszentrikoa du e=0,702koa. Bere izarrera 1,01 unitate astronomikoko distantziara hurbiltzen da, 2007an gertatu zena, eta izarragandik 5,77 unitate astronomikoko distantziara urruntzen da.\nBi hautsezko laino ditu, gure eguzki sistemako asteroide gerrikoa eta Kuiperren gerrikoa dauden antzeko distantzian, hurrenez hurren. Epsilon Eridani b planetaren plano berean daude, eta, beraz, Hubblek planetak hauts lainotik sortzen direla berretsi duela esaten da. Lainoko perturbazioek planeta berri batzuen existentzia adieraziko luke, Epsilon Eridani c eta Epsilon Eridani e deituko liratekeenak, Jupiterren masaren %10a izango luketenak eta, hurrenez hurren, 40 eta 25 unitate astronomikoko distantzian orbitatzen ariko liratekeenak, baina oraindik euren existentzia ez da baieztatu.\nEpsilon Eridani izan zen bere inguruan planeta bat duen Lurretik gertuen dagoen izarra, 2012an ESOk Alfa Centauri Bbren aurkikuntza iragarri zuen arte.\nMultimedia: Epsilon Eridani\nSIMBAD: * eps Eri\nKoordenatuak: 03h 32m 55.8442s, −09° 27′ 29.744″\nEguzki motako izarrak


About: Lokomotiv Jaroslavl\nLokomotiv Jaroslavl (errusieraz: Локомотив Яросла́вль) Errusiako izotz-hockey taldea da. Kontinental Hockey Ligan jarduten du. Taldea bere jabe den Errusiar Trenbideengandik hartzen du. 2011ko irailaren 7an Minskera jolastera zihoazela hegazkinak istripua izan zuen aireratu bezain pronto, talde guztia hilez Alexander Galimov izan ezik. Entrenatzaileak eta Loko MHL taldeko lau jokalarik ere bizia galdu zuten.\nLokomotiv Jaroslavl (errusieraz: Локомотив Яросла́вль) Errusiako izotz-hockey taldea da. Kontinental Hockey Ligan jarduten du. Taldea bere jabe den Errusiar Trenbideengandik hartzen du. 2011ko irailaren 7an Minskera jolastera zihoazela hegazkinak istripua izan zuen aireratu bezain pronto, talde guztia hilez Alexander Galimov izan ezik. Entrenatzaileak eta Loko MHL taldeko lau jokalarik ere bizia galdu zuten. (eu)\nLokomotiv Jaroslavl (eu)


Ezohiko Batzar Nagusirako deialdia - Goierriko Hitza : Goierriko Hitza\nGure kooperatibaren Estatutuen arabera, Artezkaritza Batzordeak Jakintza ikastolaren Ezohiko Batzar Nagusirako deia egiten du datorren astelehenerako, hilaren 18rako...\nGure kooperatibaren Estatutuen arabera, Artezkaritza Batzordeak Jakintza ikastolaren Ezohiko Batzar Nagusirako deia egiten du.\nEguna: 2018ko ekainaren 18a, astelehena.\n1. deialdiaren ordua: 17:30\nTokia: VILLA EUGENIA, Haur Hezkuntzako eraikina\n2. deialdiaren ordua: 18:00\nBatzarreko Akta onartzeko bi bazkideren izendapena.\nArtezkaritza Kontseiluko kideen berritzea.\nZaintza Batzordeko kideen berritzea.


Hemingwayren, Pío Barojaren eta Dolores Redondoren testuek ibilbide bat gidatuko dute sanferminetako leku enblematikoetatik | Ayuntamiento de Pamplona\nUdalak egun hauetan bisita gidatuak eskainiko ditu hirian barna puntu bakoitza egile famatuen literatura-lanen zatiekin lotuz\n2021ko Uztaila 9a\nIruñeko Udalak datorren uztailaren 14ra arte literatur ibilbideak eskainiko ditu hirian barna gaztelaniaz zein euskaraz, eta sanferminetako leku esanguratsuenetan geldituko dira. Horietako bakoitzean, eta Nafarroako Idazleen Elkartearen lankidetzari esker, egile famatu baten zati bat irakurriko da, nolabait espazioarekin edo horrek festetarako duen esanahiarekin zerikusia duena. Horrela lortzen da Ernest Hemingwayren, Pío Barojaren, José Joaquín Arazuriren eta Dolores Redondoren lanek parte-hartzaileak festaren funtsezko uneetara eramatea Gazteluko plazan, Udaletxe plazan eta Mercaderesen. Sarrerak Iruñeko Udalaren Turismo Bulegoen eskura daitezke edo https://ayuntamientopamplona.sacatuentrada.es/ webgunearen bidez, bi euroan (1,5 euro, Pamplona Iruña Card txartelarekin), eta doan dira hamabi urtetik beherakoentzat.\nSanferminen inguruko literatur ibilbideek ordubete baino gehixeagoan biltzen dute festen muin eta kultura guztia, Zaldi Zuriaren ostatutik Arazuri Doktorearen pasealekuraino doan ibilbidean (edo alderantziz, bisitaren arabera). Handik, hasiera emanen zaio festetan enblematikoak diren lekuetan geldialdiak eginen dituen ibilbideari; aldi berean, leku horiek lotura berezia dute proposatutako testuekin. Navarreria, Mercaderes, Estafeta, Gazteluko plaza, San Frantzisko plaza, O-ko Andre Mariaren plaza eta Udaletxea bera dira modu bitxi horretan leku horietan gerta zitekeena gogora dakarten agertokiak sanferminak ospatu ahal izan balira.\nNafarroako Idazleen Elkartea Udalarekin elkarlanean aritu da ekimen horretan, ibilbidearen puntu bakoitzean irakurriko diren testuak hautatuz, modu batera edo bestera, espazioarekin edo horrek esan nahi duenarekin lotuta daudenak. Ernest Hemingway bera, festen nazioarteko preskriptorerik ospetsuena, edo haren laugarren emazte Mary Welsh Hemingway dira hautatutako zatietakoren baten egileak; testu horien artean ere badaude Estatu Batuetako egileen lanak, hala nola James A. Michener eta Christopher Smithenak, Samuel Edward Cook ingelesarenak, eta Hans Tovoté suediarrarenak. Literatur ekarpenak gertuago dauden beste idazle batzuek osatzen dituzte, hala nola Pío Barojak, Félix Urabayenek, Rafael García Serranok, José María Iribarrenek eta José Joaquín Arazurik; baita garaikideagoek ere, Dolores Redondok kasu.\nIstorio bat festetako agertoki bakoitzerako\nHemingway senar-emazteak 1953an Lekunberriko Ayestarán hotelean ostatu hartzen zuten eta goizero oso goiz jaikitzen ziren entzierrora heltzeko. Uztailaren 8an Udaletxe plazatik ikusi zuten, Mary Welshek bere memorietan kontatzen duen bezala. Horien zati batek ibilbideetako parte-hartzaileak eramanen ditu adimenaren bidez Udaletxe plazatik festaren muinera. Bestalde, O-ko Andre Maria plazan, ikusiko dugu José María Iribarrenen testuek ilustratzen dutela hark Hemingway nola ezagutu zuen leku hartan 1953ko sanferminetan. 1926an argitaratutako ‘Festa’ lanaren zatiak dira, eta Hemingwayk berak proposamen horretan parte hartzen du haien bidez. 20. hamarkadan, ohikoa zen Iruña Kafeko terrazan, eta handik ikusi eta ilustratu zuen suziriak nola jaurtitzen ziren, 1924ko uztailaren 6an, igandearekin, festak bizitzeko Iruñera etorri zen bigarren urtean.\nMercaderes kalea, entzierroaren bere bihurgune famatuaz ezaguna izateaz gain, eleberriren batean ere agertu izan da Izan ere, Baztango trilogiaren zatirik handiena haran horretan gertatzen den arren, Amaia Salazar Iruñean bizi da, Mercaderes kalean. Ez da zehazten zein zenbakitan, baina euritakoen fabrika zahar bati egindako erreferentziak 16. zenbakira eramaten du, 20. eta 30. hamarkadetan Alfonso Jiménezen euritako-denda zegoen lekura. Puntu horretatik egiten zaio erreferentzia literatur testuari. Bestalde, San Frantzisko plazan ‘Las bodas de Pamela’ lanaren zati bat irakurriko da, non Hans Tovoté suediar psikologo eta idazleak bere oroitzapenak familia-bilbe batekin elkartzen dituen, non protagonista Alemanian urte askoz bizi ondoren bueltatzen den iruindar bat baita.\nGeldialdi-puntuak eta bakoitzari lotutako irakurketak\nZaldi Zuriaren ostatua. JAMES A. MICHENER. Iberia. Viajes y reflexiones sobre España\nNavarrería 39 NAPI/Kultura. PIO BAROJA. Juventud, egolatría\nMercaderes k., 16. DOLORES REDONDO. El guardiáin invisible\nEstafeta. Mercaderes kaleko izkinan. CRISTOPHER SMITH. Encierros en Wall Street\nMercaderes k., 9. FÉLIX URABAYEN. El barrio maldito\nUdaletxe plaza. MARY WELSH HEMINGWAY, How It Was.\nGazteluko plaza. Café Iruña. ERNEST HEMINGWAY. Festa.\nGazteluko plaza. Zezen-etxea. SAMUEL EDWARD COOK. Sketches in Spain during the years 1829-1832.\nGazteluko plaza. San Nikolaseko eskailerak. RAFAEL GARCÍA SERRANO. Gazteluko plaza.\nSan Frantzisko plaza/Campana kalea. Hans Tovoté. Las bodas de Pamela.\nO-ko Andre Mariaren plaza. JOSÉ MARÍA IRIBARREN. Hemingway y los Sanfermines.\nArazuri Doktorearen pasealekua. Estatua. JOSÉ JOAQUÍN ARAZURI. La peste en Pamplona en tiempos de Felipe II.


etagere bar - 28 images - etagere bar professionnel 1108970 etagere bar, 28 best etagere murale pour bar home tagres murales, haut etagere murale pour bar galerie de etagere, haut etagere murale pour bar galerie de etagere, 201 l 233 gant etagere bar professionnel collection de etagere\n\netag 232 re de bar modulable hauteur 100 cm vela h100 par vondom\nDieser beitrag benannt Etagere Bar. Sie können Lade das ganze Bild herunter Etagere Bar kostenlos. unten sind die bildergalerie von Etagere Bar, wenn du magst das Bild odergefällt dasbitte posten beitragen mit uns teilendieser beitrag an thre gesellig massenmedien oder speichere diesen Beitrag auf deinem Gerät.\nDort sind umfangreich viele bilder vonEtagere Bar. Sie werden finden out oder du kannst suche der bilder wie. Etag 232 Re De Bar Modulable Hauteur 100 Cm Vela H100 Par Vondom, Bar Etagere Verre Laque Blanc Fly, Bar En Verre 233 Tag 232 Res Verre De Construction Id De Produit, Etagere Bar, Etagere Porte Verre Bar Maison Design Sphena, Haut Etagere Murale Pour Bar Galerie De Etagere, Etagere Bar Professionnel 1108970 233 Tag 168 Re Murale, Etagere Pour Bar Achat Vente Etagere Pour Bar Pas Cher, Etagere Bar Professionnel 1108970 233 Tag 168 Re Murale, 201 L 233 Gant Etagere Bar Professionnel Collection De Etagere\n\netagere bar - etag 232 re de bar modulable hauteur 100 cm vela h100 par vondom\n\netagere bar - bar etagere verre laque blanc fly\n\netagere bar - bar en verre 233 tag 232 res verre de construction id de produit\n\netagere bar - etagere bar\n\netagere bar - etagere porte verre bar maison design sphena\n\netagere bar - haut etagere murale pour bar galerie de etagere\n\netagere bar - etagere bar professionnel 1108970 233 tag 168 re murale\n\netagere bar - etagere pour bar achat vente etagere pour bar pas cher\n\n\netagere bar - 201 l 233 gant etagere bar professionnel collection de etagere\n\netagere bar - images gratuites du vin bar 233 tag 232 re vin\n\netagere bar - christophe gevers spectaculaire etag 232 re bar lumineux 224\n\n\netagere bar - 28 best etagere murale pour bar home tagres murales\n\netagere bar - 201 tag 232 re bar vendue azurinoxmarine\n\netagere bar - etagere bar professionnel 1108970 etagere bar\n\n\netagere bar - etagere bar achat vente etagere bar pas cher cdiscount\n\n\netagere bar - etagere murale pour bar maison design sphena\n\netagere bar - etagere de bar trouvez le meilleur prix sur voir avant d\n\netagere bar - etag 232 re bar 224 vin photo de 3 design mobilier philippe\n\netagere bar - etagere a boisson\n\netagere bar - zwl 201 tag 232 re en grille en fer cr 233 ation de tablette en bois\n\netagere bar - etag 232 re de bar lumineuse 224 eclairage blanc vela h200 luz\n\netagere bar - bar mobile pliant en acier avec 233 tag 232 re int 233 rieure\n\n\nled styropor leiste, gips stuckleisten, stuckrosette lampe, stuck an der wand, stuckprofile gips, stuckrosette jugendstil, stuckleisten günstig kaufen, bauhaus stuck styropor, rosette stuck, stuck ecken, stukki, wandlampen aus gips, dachgesims holz, gips stuck, stuckelemente fassade, stuck aus styropor, deckenstuck, gesimssteine, holz stuckleisten, kleber für stuckleisten aus styropor, stuckleisten kaufen, betonsäule, stuckleisten holz, stuckleisten gips anbringen, stuck nmc, styropor zierleisten, deckenplatten styropor, zierprofile, stuckrosette kaufen, stukk,


Lanpostuak - Delta Engineering Belgium\nDelta Engineering enpresa hazten ari den enpresa da. Kolpe moldaketaren industriarako konponbide automatizazioen hornitzaile garrantzitsuenetako bat bihurtu da.\nEnpresa berritzailea gara, eta langileak aurrera begirako ideiak, kutxaz kanpoko ideiak, ... bultzatzen ditugu. Gure buruzagiek langileei bultzatzen diete Delta Ingeniaritzan karrera osoan zehar ikasteko eta hazteko.\nLangile bakoitzaren kultura, disko eta eskarmentuaren bidez, mundu osoko gure bezeroen eskaerei erantzuteko ezin hobea dugu.\nMerisor - ERRUMANIA\nGoian aipatutako lanposturen bat interesatzen bazaizu, bidali zure curriculuma [posta elektroniko bidez babestua].\nGaur egun Delta Engineering Inc-ek ez du lanpostu nabarmenik.\nLan erref *\nAgurra * Mr.Andrea\nCV / eranskina *


Bere xalotasunean Gen 2-3 pasarteak gure izaera gizatiarrari buruz jakinduria handiz hausnartzen du, gizakiak, gizaki den heinean bizi izan dituen esperientziak oinarri hartuta. Oraingo honetan, gure biluztasuna jartzen zaigu aurrez aurre.\nBiluztasunaren bi esperientzia ditugu, ordea. Lehenengoa konfiantzan oinarritzen da eta bi bihotzen arteko topaketa ahalbidetzen duen gardentasuna adierazi nahi du. Gizakion errealitatea konplexua izaki, biluztasunaren beste aldearen esperientzia ere badugu: ezkutatu nahi dugun biluztasun psikoafektiboa eta existentziala: naizen bezala onartzeko ezintasuna, norberaren bizitzaren akatsak eta ilunak, bihotzaren zimurrak, hutsegiteak, gure ezereza erradikala...\nHori horrela izanda ere, Jainkoak Bera bezala izatera deitu gaitu, gure ezerezean. Horretarako nahikoa dugu gure biluztasuna onartzearekin.


Udalaren jokabidea gaitzetsi dute Danontzat gaztetxeko kideek - Plentzia - Hiruka.eus\nAnder Zarraga 2021-06-11 10:49\nMaiatzaren 23an poliziak gaztetxearen atarian agertu ziren. © DANONTZAT GAZTETXEA\nDanontzat gaztetxeko kideek Plentziako Udalaren jokabidea kritikatu dute, eta "ez egotetik jazarpenera" pasatu dela leporatu diote. Azaldu dutenez, aurreko uztailetik izan dituzten bilera eta "prozesu burokratikoek" ez dute ezertarako balio izan gaztetxearen egoera konpontzeko, eta horregatik diote Udalak ez duela borondaterik arazoari irtenbide duin bat emateko. "Horren aurrean gaztetxeko agenda prestatzen hastea erabaki genuen, denbora lar galdu barik irteerarik ez zuen bide batean", adierazi dute.\nAzaldu dutenez, maiatzaren 23an, liburu baten aurkezpena egiteko asmoa zutenean, Udaltzaingoaren patruila batek eta Ertzaintzaren beste bik gaztetxeko sarrera blokeatu zieten. Jakinarazi dute udal-gobernuak ez sartzeko agindua eman ziela eta, ondorioztatu dutenez, Udala Arpillaoko lokalen itxiera-dekretua erabiltzen ari da, "pixkanaka gaztetxea desgastatzen joan, eta huste zein kostu politikorik gabe gune autogestionatu horren desmobilizazioa lortzeko".\nHorren aurrean, gaztetxeko kideek salatu dute Udala ez egotetik, hau da, beraien egoerari erantzun bat ez ematetik, jazarpenera pasatu dela. Horretaz gain, exijitu diote beharrezkoak diren balorazio teknikoak egin ditzala eta herritarren esanetara jar daitezela. Aldi berean, gaztetxeko kideek iragarri dute etorkizunean ekintza gehiago antolatzen jarraituko dutela.


La Voix Humaine / Eine Florentinische Tragödie :: ABAO Bilbao Opera\nAbao Txikik eta Bizkaibusek operara hurbilduko zaituzte\nHemen zaude > Opera > La Voix Humaine > Eine Florentinische Trag��die (Antzeztuta)\nLa Voix Humaine / Eine Florentinische Tragödie (Antzeztuta)\nFrancis Poulenc eta Alexander von Zemlinsky\nOsteguna 2022ko Otsailaren 17 19:30-etan\nLarunbata 2022ko Otsailaren 19 19:00-etan\nAsteartea 2022ko Otsailaren 22 19:30-etan\nOstirala 2022ko Otsailaren 25 19:30-etan\nAstelehena 2022ko Otsailaren 28 19:30-etan\nLa Voix / Bianca Nicola Beller Carbone*\nGuido Giorgio Berrugi*\nSimone Carsten Wittmoser*\nEszena-zuzendaria Paco Azorín\nProdukzioa Gran Teatre del Liceu\nAndre bat, Elle (Hura) izenez ezaguna, besterik gabe, bere maitearekin hizketan ari da telefonoz; bost urteko harremanaren ondoren, hura beste emakume batekin ezkonduko da biharamunean. Elkarrizketa, benetako lotura dramaturgikorik gabeko zenbait unez osatua, behin baino gehiagotan etengo da telefono-linearen mozketen ondorioz. Cocteauren beraren esanetan, "emakume oso maitemindua da, besterik gabe, baliabide intelektual gutxikoa, baina amaierara arte borrokatuko dena gizonak aitorpen zintzoa egin diezaion eta horrela, behintzat, aurreko maitasunaren oroimen garbia salba dadin".\nHura ohean etzanda dago. Jaikitzeaz batera, kalera irteteko keinua egingo du, baina orduantxe telefonoak joko du. Interferentziek elkarrizketa eragotziko dute, tartean beste pertsona batzuen ahotsak entzuten baitira. Solasaldian, Martherekin igaro duen eguna gogoratuko du, eta nola joan den jantzita kontatuko dio gizonari. Honek bidali izan dizkion gutunak berreskuratu nahi dituela esango dio, eta andreak, bihotza uzkurturik, itzuliko dizkiola hitzemango dio. Gizonak andrea halako egoeran erakusten ari den adorea miresten du, eta, aldi berean, desesperazio sakona antzematen dio; bien arteko haustura eragin izana egozten dio bere buruari, baina andreak diotso ez duela inolako errurik, eta bien arteko topaketa gogoratzen jarraitzen du. Andreak jakingo du, harriduraz jakin ere, maitea biharamunean etorriko zaiola gutunen bila. Telefono-linea berriro etengo da, eta andrea gizona beste aldean irudikatzen hasiko: haren jarrera, haren arropa. Alabaina, gauza bera ez egiteko eskatuko dio, minak jotako pertsona bat besterik ez lukeelako ikusiko. Telefono-linea eten egin da. Andreak berriro deitu dio, baina operadoreak esan dio gizona ez dagoela etxean: benetan, jatetxe batetik hots egin dio.\nKomunikazioa berrezarritakoan, andreak gezurra esan duela aitortuko du: egiatan, ez da kalera irten, eta arratsalde osoa gizonaren deiaren zain egon da. Desesperatuta, bere bila joatekoa zen. Bezperan, bere buruaz beste egiten saiatu da, pilulak irentsiz. Gero, Martheri deitu, eta hark sendagilea bidali zion. Lagunak egun osoa zaindu du, harik eta etxetik bota duen arte, hainbeste espero zuen deia jasotzea eragotziko ote zion beldurrez. Bere maitearekin hitz egiteak lasaitu egiten du. Atsekabez diotso asko sentitzen duela halako gertakari bat kontatu behar izatea, baina hainbeste sufritzen ari da, ezen ezin duen saihestu. Bi egun lehenago, bakarrik egin du lo, lehenengo aldiz, telefonoari itsatsita. Bien arteko harremana hautsita, bere bizitzak ez du inolako zentzurik. Atzerriko ahots baten interferentziak amaitzen direnean, andreak ikaratuta dakar gogora egoera, bata bestearengandik urrun daudelako nahigabetuta. Linea berriro eten eta handik gutxira berrezarri egingo da. Telefonoaren kablea lepo inguruan duela, ez duzu eskegitzeko kemenik. Betiko banandu baino lehen, andreak erregutuko dio gizonari ez joateko emaztearekin biak elkarrekin egon ziren hotelera. Orduan, gizonak eskegiko du telefonoa, "Maite zaitut" mingarria entzun bitartean. Etsita, lurrera eroriko da.\nIstorioa Florentzian dago kokatua, XVI. mendean. Porrot egin duen negozio-bidaia baten ostean etxera itzulitakoan, Simone merkataria txundituta geratuko da emaztea ezezagun batekin aurkitzean. Laster jakingo du gizona Guido Bardi dela, Florentziako dukearen seme eta oinordekoa. Nahiz eta Simonek azkar asko ulertuk duen zein den Guidoren bisitaren benetako xedea, itxurak egitea erabakiko du, hots, etsaia gonbidatu noble eta balizko bezero gisa tratatzea. Guidok erantzun desatseginak emango dizkio Simoneri, eta nabarmenki adeitsu agertuko da Biancarekin; emakumeak ere gustura onartuko ditu haren ageriko maitasun-intsinuazioak.\nSimoneren ironiazko txantxak gero eta mehatxagarriagoak dira. Guido agur esatear dagoela, Simonek, erdi txantxetan erdi serioski, dueluan aritzeko erronka egingo dio. Biancak senarra hiltzeko eskatu dio Guidori, baina borrokan, lehenengo ezpatekin eta gero dagekin, Simonek aurkaria armagabetzea, zauritzea eta, azkenik, itotzea lortuko du. Simonek Biancari begiratzen dionean, senarraren eta maitalearen artean ikusi berri duen eszenagatik antzaldatua dirudienari, emakumeak galdera harrigarri bat egingo dio. Gizonak emaztea besarkatu, eta beste galdera batekin erantzungo dio, itaun txundigarria hau ere.


"Book Reviews" by Francis X. Clooney\nA review of His Star in the East by Augustin Sauliere, Disputed Mission: Jesuit Experiments and Brahmanical Knowledge in Seventeenth-Century India by Ines G. Zupanov, Art on the Jesuit Missions in Asia and Latin America 1542-1773 by Gauvin Bailey, and The Call of the Orient: A Response by Jesuits in the Sixteenth Century by Anthony D'Costa.\nClooney, Francis X. (2000) "Book Reviews," Journal of Hindu-Christian Studies: Vol. 13, Article 18.\nAvailable at: https://doi.org/10.7825/2164-6279.1238


Bendejerak omendu ditue Bilbon, Euskerearen Egunaren kontura - bizkaie.biz\nBizkaie! 2021-12-02 12:56 Euskerea berbagai\nBendejerak: sorotik plazara liburua argitaratu dabe Udalak eta Labayru Fundazinoak.\nBaserriko produktuak uriguneetara eroateko orduan ezinbestekoak izan diran bendejerak omendu ditu Bilboko Udalak aurtengo Euskerearen Nazinoarteko Egunaren harira atondutako ekitaldian. Udaletxean harrerea egin deutse bendejera lanetan dabizan hainbat andrari, eta zeregin horren inguruko jakingarriak batzen dituan liburu bat be aurkeztu dabe, Bendejerak: sorotik plazara, Udalak eta Labayru Fundazinoak alkarlanean egina.\nGaur egun gitxiago dabizan arren, oraintsu arte ohikoa izan da bendejerearen figurea, baserriko produktuak herrigune handietako plazetara eroan eta han saltzeko bitartekari ia bakarrak ziralako. Euskal tradizinoagaz lotutako jarduerea izateaz gan, landa eta uri eremuen arteko zubilana egin dabe bendejerek belaunaldiz belaunaldi, Udalak nabarmendu dauenez.\nJuan Mari Aburto alkatea eta Koldo Narbaiza zinegotzia izan dira udaletxean egindako ekitaldian, bendejerak omentzeko ekitaldiaren buru. Gaur egun Erriberako merkaduan euren produktuak saltzen dituen zortzi bendejera konbidau ditue, ofizio horretan dabizanen eta ibili diran guztien ordezkari.\nOtzara formako oroigarri bana emon deutse Udalak zortzi bendejerei, honako idazkia dabenak: Eskerrik asko azoka bete bendeja eta otzara bete euskera herritik urira ekartearren. Euskerearen Eguna. Bilboko Udala, 2021.\nAburto alkateak nabarmendu dauenez, autortza eta duintasun adierazpena da omenaldia antolatzea: gogora ekarten deusku zelakoak izan ginan, argi izan daigun zelakoak izan nahi dogun.\nBendejerak belaunaldiz belaunaldi gure merkatuetara etorri dirala azpimarratu dau alkateak. Baserrian mimo handiz hazi eta jasotako produktuak saltzera, oinez, asto ganean, gurdiz eta, ondoren, trenez edo tranbiaz. Euskerearen zabalkundean bendejerek izandako garrantzia be aitatu dau: Hein handi batean, hareei zor deutsegu gure urian euskerearen garrak bizirik iraun izana.\nLiburua eta egutegiak\nBizkaian belaunaldiz belaunaldi bendejera ibili diranen historia batzen dau Udalak eta Labayruk argitaratutako Bendejerak: sorotik plazara liburuak. Mila aleko tiradea egin dabe, eta Labayruren bidez zein liburu-dendetan erosi leiteke.\nGanera, bendejerak protagonista dituen egutegiak be aurkeztu ditue, 2022koak. Udalak aurreratu dauenez, bendejeren bizimoduaren inguruko dokumentala grabetan ibili dira eta laster ikusi ahal izango da sareetan.\nAzkenik, udaletxean egindako agerraldian, Udaleko ordezkariek bat egin dabe 2021eko Euskerearen Nazinoarteko Egunaren kontura EAEko hainbat erakundek egin daben adierazpen bateratuagaz. Eremu formaletan ez eze, alor ez formalean be euskerearen erabilerea bultzatzeko beharra azpimarratzen dau agiri horrek, instituzinoen baliabideak eta herritarren konpromisoa buztartuz. Argibide gehiago adierazpenaz, hemen.\n1. Juan Mari Aburto eta Koldo Narbaiza, bendejerei oroigarria emoten | Ikusi handiago | Argazki originala\n3. Bendejerak, antxina, Bilboko Erriberan | Ikusi handiago | Argazki originala\n4. Omenaldia udaletxean | Ikusi handiago | Argazki originala\n5. Oroigarriak | Ikusi handiago | Argazki originala


Bardeako tiro eremua kentzeko eskatu du Nafarroako Parlamentuak | Gizartea | Berria\nBardeako tiro eremua kentzeko eskatu du Nafarroako Parlamentuak\nIRUÑEA. Benetako armekin ariketak egiten aritu dira aurreko egunetan Bardean, eta Nafarroako Parlamentuak mozio bat onartu zuen atzo tiro eremua kentzearen alde. Maniobrak salatu, eta Espainiari eskatu diote ez «erabiltzeko» Nafarroa «gerra esperimentuak» egiteko. Geroa Baik, EH Bilduk, Ahal Dugu-k eta Ezkerrak babestu dute mozioa.


Elgoibarrek "Elgoibar 1936, zentral elektrikoetako fusilamenduak" liburua aurkeztu du - Elgoibarko Udala\nElgoibarrek "Elgoibar 1936, zentral elektrikoetako fusilamenduak" liburua aurkeztu du\nLiburuak herrian ahozko testigantzen bitartez gerra zibila bizi izan zutenen bizipenak jasotzen ditu eta egia, justizia eta erreparazioa ardatz hartuta Elgoibarren gertatutako giza eskubideen urraketak azaleratzea du helburu.\nArratsalde honetan Elgoibarko Udaletxeko pleno aretoak beregain hartu du “Elgoibar 1936, zentral elektrikoetako fusilamenduak” liburuaren aurkezpena. Guda Zibilean zehar tropa frankisten erasoen ondorioz hildakoei omenaldi txiki bat egiteko ere balio izan duen ekitaldi honetan Ane Beitia, Elgoibarko Alkatea; Juantxo Agirre, Aranzadi Zientzia Elkarteko idazkari nagusia, Elgoibar 1936ko kideak eta Alberdi eta Elkoroiribe familiako senitartekoak izan dira besteak beste.\n“Elgoibar 1936, zentral elektrikoetako fusilamenduak” liburuak Elgoibarko Udaleko, Elgoibar1936 eta Gipuzkoako Foru Aldundia izan ditu laguntzaile gisa. Elgoibar1936 taldeko kidea den Hodei Otegi izan da egilea eta Aranzadi Zientzia Elkarteko Mikel Edeso eta Juantxo Agirre izan dira edizioaren koordinazioan.\nLiburuak herrian ahozko testigantzen bitartez gerra zibila bizi izan zutenen bizipenak jasotzen ditu eta batez ere, Alberdi eta Elkoroiribe familien sufrimenduan oinarritzen da. Ane Beitia alkateak adierazi duenez “egia, justizia eta erreparazioa oinarritzat hartu eta gure herriak, gure aitona-amonek, hamarkada askotan zehar jasandako giza eskubideen urraketak azaleratu behar ditugu. Gaur aurkezten dugun liburua, konpromiso horren adibide bat baino besterik ez da. Oroimenak gordetakoa, paperean islatzen saiatu gara, ezkutuan egon diren sufrimenduak argitara atera nahi izan ditugu”.\nElgoibar1936, memoria historikoarekin konprometituta\nZehazki Elgoibar1936 elkartea helburu garbi batekin sortu zuten herritarrek 2007an, Elgoibarren, 1936ko altxamendu frankistek eginiko hilketa eta sarraskiak kontatzea eta biktimen oroitzapena gizarteratzea. Hau lortzeko bidean, hainbat arlotan egin dute lan, alde batetik artxibategiak aztertu eta bestetik herritarren esanak jaso.\nIzan ere, liburu hau horren adierazle garbia da, “daukagun informazio guztia txukundu eta egituratzen hasi gara, eta benetan asko daukagu: elkarrizketa idatziak eta bideoak, artxibategietako orriak, egunkarietako berriak, udaleko aktak, Salamancako paperak, Aranzadi Zientzia Elkartetik ekarritakoak, Euskal Memoriarenak, hainbat liburuetatik ateratakoak, senideek urteetan ezkutuan gordetako gutunak... denetarik. Nonbaitetik hasi behar eta, Hodei Otegi gure kideari esker, bera baita lan handi hau bere gain hartu duena, Elgoibarren fusilatutakoetatik hasi gara” baieztatu du Iñaki Odriozolak Elgoibar1936ko kideak.


Begietara begira Continue Reading" />\nOsteguna, 19 urtarrila, 2017 Blog-a Etiketarik gabe\tPermalink 0\n16.ean zihoan. Ez zuen oso gustuko autobusa hartzeko zubia zeharkatu behar zuelako eta hotz egunetan haize hotza hezurretaraino sartzen zitzaiolako. Baina unibertsitatera zuzen zihoan autobus bakarra zen. 18-19 urte zituen, agian gehiago. Eguzkitako betaurrekoak zeramatzan jantzita. Bidaia laburra zen, hiruzpala geraldi. Iritsi aurretik bidaia osoan berari begira egon zen mutil bat gerturatu zitzaion.\n-Barkatu, ez dut hau inoiz egiten, lotsagabekeria irudituko zaizu, baina bidaia osoan begira egon natzaizu eta jakin minak barrutik erretzen nau… betaurrekoak kenduko zenituzke? Zure begiak ikusi nahi nituzke…\nBetaurrekoak kendu zituen, harrituta.\n-Banekien, oso begi politak dituzu. Mila esker.\nOndoren mutila autobusetik jaitsi zen ziztu bizian. Zurtuta geratu zen, harro, baina triste era berean. Mutilak bere begiak ikustean desengainua hartu zuela pentsatu zuen. Nola liteke bestela begi politak zituela ordura arte inork esan ez izana? Baina begiak gustatu ez arren beste guztia gustatu zitzaiola pentsatu zuen betaurrekoak kentzeko eskatu zionerako. Edo ez, agian ez zen motibo berezirik egon, pentsatu zuen. Agian aspertasuna gainetik kentzeko egin zuen, adar jotze bat. Orduan oroitu zuen baietz, beste behin ere beste batek esan ziola begi politak zituela, 9 urte zituen orduan, gelako neska batek esan zion. Tira, unibertsitatera iritsi zen, eta jaisterakoan diru-zorroa falta zuela konturatu zen.


Mr. Antoine d’Abbadie.\nMembre de l’Institut (Abadia).\nPrès de Hendaye.\nAdiske Anto Abbadie-ri. D. I. G.-ec eta J. I. A.-ac 1873-en\nEscritura Santaco Ruth-en Liburua, latiñeti\nLlodio-balleraco euskerara D. Ignacio\nGalindez abade Jaunac biurtua.\nRuth-en liburua Llodio-co Euskeran\nLenengo burua edo capitulua\nElimelech bere emaste eta semiecas Moab-eco lur aldera doa. Noemi ostera Ruth-egas Bethlehem-era biurtuten da.\nI1.º Jues baten demporan, Juesac aguintariac sirela, jaso san munduan gose-aldi bat. Eta juan san Bethlehemeco judatar gison bat pelegriñetara Moab erreiñurantza bere emaste eta bere seme bijecas.\nI2. Senarra deituten san Elimelech, eta bere emastia Noemi; eta euren seme biyec deituten siren, bata Mahalon, eta bestia Chelion, Efratheos-Juda-Bethlemecoac. Eta eldu sirianian Moabaco paisera bertan guelditu sirian bisiten.\nI3. Eta il san Elimelech Noemiren senarra, eta Noemi Gueratusan bere seme bijecas.\nI4. Seinsuec escondu sirian Moabitaco andracas, isenes bata Orpha, eta bestia Ruth: eta visi sirian bertan amar urtian.\nI5. Eta il sirian seme bijec, au da, Mahalon, eta Chelion; eta emastia guertu san umesurtz, bere senar, eta bere seme bijec-gandic.\nI6. Eta jaqui san bere errena bijecas, Moabaco paragetic, ostera biurtuteco bere erreiñura, entzun ebalaco, Jaunac biurtu situala beguiac euren errirancha eta emon eutsela janaria.\nI7. Urten eban bere errena biyecas, bere pelegriñasiñoco lecutic, eta bidian egüanian, viurtuteco Juda bere paragera,\nI8. Esan euchien; juan saitese seuben ameen echetara. Jaunac eguindayela seubecas misericordia, seubec euquidosuen moduan, illacas eta nigas.\nI9. Emon deisuebela arquitutia descansua, suertian tocauco jachubesan senarren echetan. Eta mun-eguin situsan: Eurec altzauric boza, asi sirian negarres.\nI10. Eta esaten; seugas batera juango gara seure errira.\nI11. Seintzubei erantzun eutzuen berac, biurtu saguides atzera neure alabac. ¿ Setaco satose neugas ?. ¿ Daucadas menturas neure sabelian seme guejago icharoteco nigandic senar gueyago ?.\nI12. Biurtu saitese atzera, neure alabac, eta juan saitese; bada oso atzosartu nas, eta es nas gausa escontzaraco. Gaur gabian semiac artu eta eguin albañeus bere.\nI13. Icharon gure bosuz asi eta esconduteco dempora artiño, atzoturic parauco saré, esconduec isin baño lenago: Es, nuere alavac; es ei-subegure orlango gausaric; segaitic se seuben atsacabiac gueyetutendau neuria, eta Jaungoicoaren escuba dago yaguiric neure contra.\nI14. Eurac orduan altzauric boza, asi sirian barriro negarres: Orphac mun-eguiten eutzan bere amaguiñerrari eta biurtu san: Baye Ruth alcartusan bere amaguiñerragas.\nI15. Nori Noemic esan eutzan; seure cuñetia biurtu da bere errira, eta bere Jaungoicoagana; yuan sates bera-gas.\nI16. Ruthec erantzun eutzan: Ez nei-su indarric eguin su desamparetaco, eta juan nadin; segaitic ce, su juaten saran lecura, neu bere juangonas; eta seu bisicosaran lecuan, neu bisiconas, seure erriye isingo da neure erriye, eta seure Jaungoicoa isingo da neure Jaungoicoa.\nI17. Enterretan saran lurrian, anche bertan neu bere ilgonas, eta lecu beratan isingo da neure sepulturia: Au, eta baño gueyago eguindayela neugas Jaunac, eriyotzia espada, beste gausaric seugandic apartauten banau.\nI18. Icusiric bada Noemic ain sala andie Ruthen borondatia eta bera gas yuateco guraria; es gueyago gurautzan contraeguin; es bere aleguiñic, bere artecoetara yuateco.\nI19. Eta urten euden batera; eta eldu sirian Bethlehemera: Eta sartu sirianeco ain laster urian, bertati sabaldu san famia gente gustien artian eta esaten euden embrac: Au da araco Noemi:\nI20. Seintzubei esan eutzan: Es neidesube deitu Noemi (au da, ederra) deitu neisube Mara, (au da garratza). Gustis-poderosoac garrastasunes betenabelaco.\nI21. Urten nendun beteric, eta bolbitan nas utzic: ¿ Segaitic bada deituten nasube Noemi, humildu nabenic Jaunac, eta afligidu nabenic Gustis-poderosoac ?.\nI22. Eldu san bada Noemi Ruth Moabitaco bere errenagas pelegrinaciñoco lurretic; eta biurtu san barriro Bethlehemera, garagarren eguitaldia eldu san demboraco.\nRuth-ec Booz-en soluan galburuac batzen ditu.\nII1. Eucan bada bere senar Elimelech sanac senide bat, guison altsua, eta guztiz aberatsa, Booz deituten zana.\n2. Eta esan eutsan Ruth Moabitarrac bere amaguiñarrari: Aguinduten banosu, juango naz solora, eta batuco dodaz eguitarien escuetatic jausten diresan galburuac, nongura aurkituten bot guresuen cariñua, neugas artu dajen errukia: Eta berac erantzun eutsan: zuaz, neure alabia.\nII3. Juan zan bada, eta batuten zitusan galburuac eguitarien ostetic: eta jazo zan a soloaren jauna Booz erechon guizon Elimelechenen senidia zala.\n4. Eta ona-emen bera setorren Bethlehem-etic, eta esan eutsan, eguiter egozanai: Jauna izin dila zeubecaz, eta eurac erantzun eutsen: Jaunac bedeincatu zaijela.\nII5. Eta esan eutsan Booz-ec eguitarien buruzay eguan gaztiari: ¿ Norna da nescatilla au ?.\n6. Ceñeri erantzun eutsan: au da a Moabitarra; Moabaco paragetic etorri zan Noemigas.\nII7. Eta escari-eguin eban batuteco zelaien gueratuten zirian galburuac eguitarien oñarrac seguitus, eta goiseti ordu-au-artiño dago soloan, eta mementu baten bere ezta biurtu bere echera.\n8. Eta diño Booz-ec Ruth-eri: Entzun-izu, alabia, ez zatez juan beste iñoen solora galburuac topetan, ez zaitez apartau lecu onetic: ezpada bazandu zaitez neure otzaiñacaz.\nII9. Eta eguiter-diarduen lecuan seguidu eguizuz. Cegaiti ce emon deutsiet ordenia nire morroiei iñoc galaso ez zakidazula; eta egarriric badaucazu bere, juan zaite maletara eta neure mutillac edaten daben ureti edaizu.\n10. Berac orduan, arpeguiz lurreraño macurturic eta agur-umill eguiñic, esan eutsan: ¿ Nondic niri au-dichi-au, aurkidutia gracia ceure beguietan, eta zeuc ni emacume arrots au ezagutera diñatzia ?.\nII11. Ceiñeri ac erantzun eutsan: Esan deustiez zuc eguin dozusan gauza gustiac ceure amaguiñarragas, ceure senarra il zanic ona: eta ichi dozuzala zeure cenidiac eta jajo ciñian lurra, etorri zariala len esagututen ez cendun errira.\n12. Jaunac emon deizula sarie ceure eguitadiacaz bardiñ, eta zeuc artu daizula mesede oso bat Israel-eco Jaun Jaungoicoagan dic, nogana etorri zara eta ceiñen egopean ipiñi zara.\nII13. Berac esaten diño: Aurkitu dot gracia zeure beguietan, neure jauna, consolau nazulaco eta berba-eguin dozulaco ceure mirabi-onen biotzara , bada ez naz aldentzeco zeure otzaiñen bategaz.\n14. Eta esan eutsan Booz-ec: jateco ordua danian, etorri zaitez oná, eta jan eguizu oguie, eta busti-eguizu zeure copauba ospiñ edo biñagrian: Jarri zan bada eguitarien aldera, eta artueban polenta-zatia beretzat, eta jan eban, eta bete ta ase zan, eta altzau eban sobrau zana.\n15. Eta jaki zan andic batutera galburuac oi eban leguez. Booz-ec ostera emon eutsen ordenia bere otzeiñai, esanic: bera eguiter-gure izan arren ceuecaz, ez ejezue galaso;\n16. Eta ceuen asauetati bere bota ejozue apropos galburu batzuec, eta ichi-eizuez bertan gueldi lurrian, cujutu-itzan lotza-baric, eta iñoc ez cematu dajola batuten dituzanian.\nII17. Egon zan bada galburuac topetan soloan arratsalde-artian: eta batu citusan galburuac makilla bategaz joaz eta astinduric, aurkitu eban garagar ephi baten neurria leguez, au da, iru imillaun-leguez.\n18. Ac eruanaz, biurtu zan urira, eta eracusten eutsezan bere amaguiñarrari: onesaz ganetic atera ta emon eutsezan janaritic, aseta-guero ceukesan sobrac.\nII19. Eta esan eutsan bere amaguiñarrac: ¿ Non bildu dozu gaur eta non bear-eguin dosu ?. Bedeincatua izin dila ceugas misericordia euki dabena. Eta aguertu eutsan nogaz biar-eguin eban: eta esan eutsan guizonen icena, Booz deituten zala.\n20. Ceñeri eranzun eutsan Noemi-c: Bedeincatua izin dila bera Jaunagandic: bada biciecaz euki daben maitaeria euki dau bere illacaz: guejetu eutsan: gueure senidia da guizona.\nII21. Eta are esan eban Ruth-ec: Baita bere aguindu eustan ni aimbeste demboraguiño eguitariecas batzanduteco, garagarren eguiteraldia amaitu artian.\n22. Ceñeri erantzun eutsan bere amaguiñarrac: obeto da, neure alabia, joan zakidaz galburuac topetan bere otzeiñen artian, iñoc galaso eztaizun beste iñoen soloan.\nII23. Alcartu zan bada Booz-en otzeiñecaz; eta batu zituzan galburuac euren artian aimbeste demporan, troxetan garagarrac eta garija gorde ciran artiño.\nRuth-ec Booz-en oñen onduan lo-eguiten dau: sei imillaun garagar beragandic sartuten dituz.\nIII1. Eta guero biurtu zanian bere amaguiñarragana, entzun eban beraganic: Neure alabia, neuc topauco deutsut descansua eta eguingo dot ondo zariala.\n2. Ori-Booz-ori, ceiñen nescatillagaz sagoz batzanduric soloan, da gure zenidia, eta gau onetan garbituten dau garagarra bere larriñian.\n3. Garbidu zaitez bada, eta usaindu zaite, eta imiñi eguizuz ceure jasteco oneenac, eta joan zaitez larriñera. Icusi ez zaizala guizon orrec jan eta edan amaitu ez dajan artian.\nIII4. Eta lotara joan cediñian, ondo contu-eguizu lo-eguiten daben lecua: eta joango zara, ta altzaucozu oñen aldetic estaltzen daben capia, eta bertan ichungo zara, eta engo zara: eta berac esango deutsu cer egin biar dozun.\n5. Berac eranzun eban: Aguinduten nozun guztia eguingot.\n6. Eta joan zan larriñera, eta eguin eban amaguiñarrac aguindu eutsan gustia.\n7. Eta Booz jan eta edanda eta alegriagoturic, eta joanic lotara aspel-meta baten ondora, eldu zan Ruth isillic , eta altzauric capia oñen aldetic, ichun zan bertan.\n8. Eta on-emen araco gaberdian izurtu zan guizona icaraturic eta itzelduric: eta icusi eban andra bat echinic bere oñetara.\nIII9. Eta esan eutson: ¿ Nor zara ? Eta berac erantzun eban: Neu naz Ruth zeure mirabia, zabaldu eguizu zeure capia zeure mempeco onen gañian, neure zenidia zarialaco.\n10. Eta berac esan eutsan: Bedeincatia izan zaitez, alabia, Jaunagaitic, cegaiti ce oinzungo ontasunagaz lenengoa goitu dozu: bada etzara gaste probien edo aberatsen ondoren ibili.\n11. Ez zaitez ba bildurtu , cegaiti ce nic eguingo dot ceugaz esaten deustazun gustia. Cegaiti ce neure urien atez-barrure bici dan erri gustiec badaki, zu zariala birtutezco andria.\n12. Ez dot uketan ni nazala ceure cenidia; baie dago beste bat neu baiño urcoago dana.\n13. Descansau eguizu gau onetan: eta eguna arguidutian gure badau gueratu ceugaz urcotasun-escubidiagatic, izin dila ordu onian: baie berac gura ez padau, neuc duda-baric artuco zaitudaz; bici da Jauna. Loeguizu gosera-arté .\n14. Lo-eguin eban bada bere oñetan gauba pasau zan artiño. Eta jagui zan guizonac alcar esagutu baño lenago, eta esan eutsan Booz-ec: Aitu-izu, iñoc jakin ez dajela zu ona etorri zariala.\n15. Eta gueitu eutsan: sabaldu eguizu soñian dacasun oyala, eta escu biecaz ondo oratu. Berac sabaldu eta lusatu ezkero, neurri cituan sei imillaun garagar eta imiñi citusan bere gañian: ceiñec eruanaz sartu zan urian.\n16. Eta biurtu zan bere amaguiñarrabana. Ceiñec itandu eutsan: ¿ Cer da eguin dozuna, alabia ? Eta contau eutsan beragaz guizonac eguin eban gustia.\nIII17. Eta esan eban: on-emen emon deustezan garagar sei imillaun; eta esan deust: Eztot gure biurtu zaitezala ceure amaguiñarregana escu utsecaz.\n18. Eta Noemic esan eutsan: Ichoisu, alabia, icusi daigun artian ce amaja dau gaur onec. Cegaiti ce guizon ori ez da gueldiuco, esan dabena oso-bete artiño.\nBooz, beste urcoagoac cenitasuna lagatzen deutsala, esconduten da Ruth-egaz, eta dauco beragandic Obed David-en aitua .\nIV1. Igo zan bada Booz atera, eta jarri zan bertan. Eta icusiric pasetan cenidia, ceiñen gaiñian len berba-eguin dogu, deituten deutsela bere icenetic, esan eutsan: Eldu zatez ona dempora apur baten, eta jarri zaite emen. Eldu zen a eta jarri zen.\n2. Eta arturic Booz-ec amar guizon urico zarrenac, esan eutsen: Jarri zaiteze emen.\nIV3. Eta bein jarri cirian ezkero, esan eutsan bere cenidiari: Noemi Moaba-co paragetic etorri danac dauco salduteco Elimelech gueure anajen lur-parte bat;\n4. Eta nai izan dot zuc au jakin dauzula, eta zeuri esatia emen-jarriric dagosan gustien aurrian eta neure errico anchiñaco guizonen aurrian. Nai bozu ceuretzat gueratu cenidetasunaren escubidea, erosi-eguizu eta guelditu zatez beragaz; ordia orretan atseguin ezpozu, ciaro adiraso naizu au berau jakiteco cer eguin biar dodan; Cegaiti ce ez dago beste cenideric ezpazara zu lenengoa zariana, eta neu bigarren nazana. Ac ba eranzun eban: Neuc erosicot soloa.\nIV5. Eta Booz-ec esan eutson: Noemien soloa erosten dozun aiñ laster ezcondu biozu Ruth Moabitarragaz, ceñ difuntuen emaztia zan; pistu daizun ceure cenidien icena bere cenipartian.\n6. Berac eranzu-eban: lagatzen dot ceneitasunen escubidia, cegaiti ce neure familien belauna ez dot amatau biar. Usau-eguisu zuc neure escue , ceiñ nic eztodala pocic bertatic aitortzen dot.\n7. Izin zan Israel-en oitura anchiñaco bat aidien artean, bai euren arteco batec besteganatzen ebanian bere escubidia, leguez emoneria sendortzeco , kenduten eban arec bere zapatia, eta emoten eutsan bere lagunurcoari. Au iziten zan Israel-en emonkisunaren testimonioa.\n8. Esan eutsan bada Booz-ec bere cenidiari. Kendu eguizu zapatia edo oñetacua. Eta berac puntuan kendu eban bere oñetic.\nIV9. Eta ac (Booz-ec) esan eutsan agurai eta errico gustiai: Ceuec zare gaur testiguac, celan neuganatzen ditudan Elimelech-en Chelion-en eta Mahalon-en ondasunac, emoten deutsesala Noemi-c;\n10. Eta artuten dodala emastetzat Ruth Moabitarra, Mahalon-en emastia izin zana, altzetaco bere senar-sanaren isena bere ondorenian, galdu ezteiten bere icena familiatic, anearrabatic, eta bere erritic. Zeuec, diñotsuet, zare jasoera onen testiguac.\nIV11. Eranzun eben ate-alboan eguan erri gustiac eta aguriac: Gu gara testigu: Jaunac eguin dajela ceure echian sartuten dan emacume onegaz Rachel eta Lia-gaz eguin ebana, ceintzuec edertu euden Israel-eco echia, izitico birtutezco ispillu bat Efrata-an eta eukiteco icen entzute andicoa Bethlehem-enen .\n12. Eta ceure echia izin dila Phares-en echia leguez, Tamar-ec Juda-entzat seiñ-eguin ebana, Jaunac nescatilla onengandic eman daizun acitic.\nIV13. Artu eban bada Booz-ec Ruth, eta escondu zen beragaz: eta bereganatu zan, eta emon eutsan Jaunac sena-sortu eta arguitaratzia.\n14. Eta esan eutsien emacumac Noemi-ri: Bedeincatua izin dila Jauna, eruan ez dabalaco ondorenbagaric zeure familie gueratzia, bere icena entzun daitian Israel-en,\n15. Eta euki deizun noc consolau daijen, ceure arima eta manteniu dajen zure sartzarua. Cegaiti ce jayo da ceure erreñatic, ceiñec ametan zaitu; eta ceuretzat ascozaz obeto da, zaspi seme baleuzquez baño.\n16. Eta arturic Noemi-c semia, imiñi eban bere altzuan, eta eguiten eban beragaz aña eta cenzañaren beargaja.\nIV17. Auzoco emacumeac ostera beragaz batera pozturic, eta esanic; Jajo jaco Noemi-ri seme bat; deitu eutzien Obed; au da Isai-en guraso David-en aitia.\n18. Onec direz Phares-en guizaldiac: Phares-ec sortu eban Esron.\nIV19. Esron-ec sortu eban Aram, Aramac sortu eban Aminadab,\n20. Aminadab-ec sortu eban Nahason, Nahason-ec sortu eban Salmon\n21. Salmon-ec sortu eban Booz, Booz-ec sortu eban Isai, Isai-c sortu eban Dabid.\nBertsio informatiko honen egilea: Natxo Urkijo


Andoni Ortuzar: “Bakea balio gorena da eta Europako erakundeek barneratu, kapitalizatu eta esportatu behar dute. Erronka horretan, Euskadik eta Irlandak ekarpen handia egin dezakete”. Bertie Ahern: (Brexit-aren inguruan) “Ez gaude inola ere prest muga gogorra izateko Irlandako uhartearen barruan”.\nasteartea, 2018.eko maiatzak 15\nIrlandan 1998an sinatutako Ostiral Santuko hitzarmenak amaiera ona eman zien Irlanda eta Bretainia Handiko buruzagi politiko eta sozial ugarik urte askotan izandako elkarrizketei eta ahaleginei, bakea erdiesteko helburuz. Nazioarteko komunitateak lagundu zien ekimen zail horretan, berezi, Europar Batasunak eta Estatu Batuek. Horren haritik, azken 20 urte hauetan lotutakoen gaineko azterketa egin eta, Brexit delakoaren testuinguruan, Irlandak izan dezakeen etorkizunaz eztabaidatzeko asmoz, Sabino Arana Fundazioak eta Europar Demokraten Institutuak (IED) mintegia antolatu dute hizlari hauen eskutik: Irlandako lehen ministro ohia, Bertie Ahern, Irlandako bake-prozesuaren arkitekto behinenetako bat; Ipar Irlandako Bakea eta Adiskidetzea sustatzeko programaren EBko arduradun izandakoa eta, gaur egun, Irlandako gobernuaren aholkulari berezia Kolonbian, Patrick Colgan; Irlandako kontsula, Rocco Caira.\nEAJ-PNV alderdiaren EBBko presidente eta Europako Demokraten Alderdiko presidenteordeak, Andoni Ortuzarrek, hasiera eman dio jardunaldiari. Bertan, hezkuntza, herri-mugimendu, bizikidetza, komunikazio eta beste arlo batzuetako ehun bat lagunek parte hartu dute.\nOrtuzarrek adierazi du terrorismoaren gaitzak lotu dituela Euskadi eta Irlanda, baina, zorionez, gaur egun, “bakearen balio unibertsal izugarriaz” gozatzen ari gara”.\nEAJ-PNV alderdiaren EBBko presidentearen aburuz, Euskadik eta Irlandak lekua izan behar dute Europan. Haren esanetan, “herri biak ala biak berezko leku baten bila dabiltza Europan. Euskadiko herritarrok eta irlandarrok gure indarra, gure kemena eta gure eskarmentua eskaini nahi dugu Europa mundu osoko bake-, askatasun- eta demokrazia-esparrurik behinena izan dadin”.\nAndoni Ortuzarren iritziz “Bakea balio gorena da eta Europako erakundeek barneratu, kapitalizatu eta esportatu behar dute. Bakea Europar Batasunaren ikur nagusia izan behar da mundu osoan. Haren kontsumo-ondasunik preziatuena. Europak bakearen ets askatasunaren lehen esportatzailea izan behar du”. “Erronka horretan, Euskadik eta Irlandak ekarpen handia egin dezakete. Bakearen gainean asko dakigulako. Bakea egunean-egunean josi behar dela badakigulako. Badakigu iraganera begira jarri behar garela, indarkeriazko gertakari lazgarrienak berriro gerta ez daitezen”. Amaitzeko, esan du “euskaldunok eta irlandarrok etorkizunera begiratu ahal dugula eta begiratu behar dugula ikuspegi baikorrez guztiok ere adiskidetzea helburu dugula”.\nGeroago, Irlandako lehen ministro ohiak, Bertie Ahern jaunak bake-hitzarmen horien bultzatzaile nagusietako bat, Estatu Batuetako senatari ohi George Mitchell eta Britainia Handiko lehen ministro ohi Tony Blairrekin batera adierazi du “Ostiral Santuko Hitzarmenak bake-dibidenduak ekarri dizkigula eta, horren ondorioz, oraingo belaunaldiek bakea gozatzea izan dutela”.\nAhern jaunaren iritziz, “gaur egun, Ipar Irlanda leku bizia da eta munduko batzer guztietako turistak joaten dira urtero-urtero. Gainera, lan-egoera bikaina da, probintziak aurrera doaz, Ipar Irlandako konderriak ere behar bezala garatzen ari dira eta zinez uste dut pozik egon gaitezkeela guzti-guztiok Ipar Irlandak izan duen bilakaerarekin”; hala ere, aitortu du “oraindik ere harimutur txiki batzuk lotu behar direla”, nahiz eta “harimutur horiek txikiak diren, iraganean konpondutako arazoen tamainarekin alderatuz gero”.\nBrexit delakoari dagokionez, Irlandako taoiseach ohiak esan du “Europatik irteteko ekimena sasoi desegokian etorri dela”. “Gure lurraldearen egonkortasuna galarazi eta pertsona askoren sarraskia ekarri duen garaia atzean utzi eta ospatzen hasi garenean, zoritxarrez, Brexit delakoa etorri da eta ika-mikak sorrarazi ditu berriro ere”, adierazi du.\nMuga gogorrari ezetza\nBertie Ahernen aburuz, “britainiarrek sekulako akatsa egin dute, besteok ezin baitugu askorik egin egoera aldatzeko. Nolanahi ere, britainiarrekin hitz egiten dudan bakoitzean, erratu direla gogorarazten diet. Orain, berriz, uneko egoerari aurre egiten jakin behar dugu. Nik neuk Irlandako gobernuaren ikuspegiaren alde nago, malgua baita, eta irtenbideak aurkitzeko lanean ari da mugaren auziaren inguruan. Nolanahi ere den, ez gaude inola ere prest muga gogorra izateko Irlandako uhartearen barruan. Ez dugu azpiegitura fisikorik onartuko. Konderri askotatik barrena doan 300 kilometroko muga daukagu eta ez gaude muga gogor hori onartzeko prest”.\nAhernek dioenez, “Europar Batasunak indartsu agertu behar du; horretan, europar izpiritua funtsezkoa da eta ataka zail honetatik ateratzen lagunduko digulakoan nago. Gure ustez, muga gogorra onartezina da eta Irlandako uhartean bizi den inork ez du muga horren alde egingo”.\nBeste alde batetik, Ipar Irlandako Bakea eta Adiskidetzea sustatzeko programaren EBko arduradun izandakoak, Patrick Colgan jaunak gaur egun, Irlandako gobernuaren aholkulari berezia Kolonbian adierazi du “akatsak, porrotak edo aurrerapenen falta gorabehera, badirela komunitateen arloko adibide ederrak, hala ekintza-taldeenak, biktimenak eta borrokalari ohienak. Horiek guztiak lider bilakatu dira nor bere komunitatearen barruan, autolaguntzako proiektuak garatuz eta bake-programetan parte hartuz. Halakoek erakutsi digute iraganari heltzeko molde berria, eta beste hizkera bat sortu dute iraganean debekutzat jotako gaien inguruan hitz egiteko”.\nPat Colganen ustez, “oraindik ere komunitateak bereizten dituen harresi fisiko eta ikusezinak egon dauden arren, hainbat ate zabaltzen ari dira harresiotan, gero eta maizago eta harresiaren alde banatan bizi diren komunitateen arteko harremanetan oinarrituta, amets egin dezakegu egunen batean, berandu baino lehen, harresiak eraisteko aukera izango dugula. Era berean, Hezkuntza eta etxebizitza esparruetan gauzatutako ekimen batzuek erakutsi digute aurrera egin daitekeela. Hezkuntza-arloan aipa dezakegu, kasurako, historia irakasteko helburuz, ikasketa-kurrikuluan garatu den ekimena, ‘Teaching History in a Divided Society’ izenekoa”.\nBeste alde batetik, Ipar Irlandako Bakea eta Adiskidetzea sustatzeko programaren EBko arduradun izandakoak, azaldu du “arazoak arazo, Irlanda eta Ipar Irlanda nabarmen aldatu direla orain dela 20 urte sinatu zen hitzarmen pragmatiko horren bidez lortutakoei esker”. “Herrialdea bakean dago”, azpimarratu du.\nBrexit dela eta, datozen erronkei gagozkiela, Colganek azaldu du “badagoela benetako aukera muga berriro ezartzeko uhartearen bi aldeen artean, Europar batasunaren kanpoko mugaren osotasuna babesteko, eta horrek eragin izugarria izango lukeela Ostiral Santuko hitzarmenean adostutakoan. Beraz, Brexit-ek erronka handia ekarriko dio Irlandako bake-prozesuari. Horregatik, Erresuma Batuaren eta Europar Batasuneko 27 estatu kideen arteko elkarrizketek eta negoziazioek berebiziko garrantzia dute, zuzeneko eragina dutelako bakearen ingurumarian”.\nHitzaldiaren amaieran, Patrick Colganek adierazi du “Ostiral Santuko hitzarmena argi distiratsua izan zela eta oraindik ere badela gure munduan, non kulturaren, erlijioaren, ekonomiaren eta gizartearen araberako zatiketan eta polarizazioan oinarritzen den gatazka armatua eta indarkeria puri-purian dauden”.\nIrlandako kontsulak, Rocco Coira jaunak, amaiera eman dio jardunaldiari. Rocco Coirak goizean aipatutako gai esanguratsuenak azpimarratu ditu.\nComments (0) Number of views (2330)


Txikipedia:Lore - Wikipedia, entziklopedia askea.\nLorearen zatien eskema.\nLorea landare batzuek (landare loredunek, zehazki) duten zati bat da. Bertatik ateratzen dira fruituak eta haziak. Beraz, lorea landare gehienen ugal-aparatua da: ematen dituzten hazietatik sor daitezke beste landare batzuk, lurrera erortzen direnean. Dena dela, badaude beste modu batera ugaltzen diren landareak ere.\nNola osatuta daude loreak?[aldatu | aldatu iturburu kodea]\nLoreak landare loredunen sexu-organoak dira, ugalketan parte hartzen dutenez gero. Eta horretarako hainbat atal edo zati dituzte, eta, haien artean, organo arrak eta organo emeak dituzte:\nKorola: lorearen petaloak eta sexu-organoak barruan dituen zatia da.\nPetaloak: korolako kolorezko hostoak dira. Lore-hosto ere deitzen zaie. Loreen zatirik handi eta ikusgarriena izaten da gehienetan, intsektuak erakarri eta polinizazioa gertatzeko.\nSepaloak: korolako hosto berdeak; kanpoaldean daude, hasieran petaloak babesten dituzte lorea txikia denean, eta gero askotan petaloak baino txikiagoak izaten dira.\nLorezila: organo arra da. Polena ematen duen organoa da.\nPistiloa: organo emea da. Azpiko aldean obulutegia dauka, eta, barruan, obuluak, ugalketarako zelula emeak dituzten organoak. Goiko aldean, berriz, estigma dauka, polena jasotzen duen atala.\nKaliza: korolaren beheko aldea inguratzen duen estalkia da. Bertatik ateratzen dira sepaloak.\nNola gertatzen da ugalketa?[aldatu | aldatu iturburu kodea]\nPolena pistiloko estigmara iristen denean, haizearen eraginez edo intsektu batek edo beste animalia batek eramanda, polinizazioa gertatzen da; hau da, lorearen obulutegiko obulu bat ernaldu egiten da eta laster aldaketa batzuk gertatuko dira lorean.\nObulua handitzen hasiko da eta fruitu bat emango du. Fruituaren barruan haziak egoten dira. Adibide bat ipinita, gereziondo baten loretik ateratzen dira gereziak; eta gereziek duten hezurra da hazia. Normalean, gereziak eta beste fruituak jan egiten ditugu, ez bakarrik gizakiok, baita beste animalia batzuek ere. Baina gerezia lurrera erotzen bada edota hezur edo hazia lurrean landatzen badugu, azkenik beste landare bat aterako da bertatik.\nHazia lur egokian gertatzen denean, epeltasuna eta ura aurkituz gero, ireki eta ernamuina aterako da, landare berri baten enbrioia. Ernamuin horretako zati bat lur barrura sartuko da eta landarearen erro edo sustraiak eratuko ditu; sustraiek landareak behar dituen ura eta elikagaiak xurgatzen dituzte. Ernamuinaren beste zati bat, aldiz, gorantz hazi eta lurretik kanpora aterako da, landarearen zurtoina osatzeko; zurtoinak sustraiek xurgatutako ura eta mineralak garraiatuko ditu landarearen beste zatietara, bereziki hostoetara, bertan fotosintesia egin ahal izateko.\nLandareak hazten jarraituko du heldua izan arte eta berriro ugaltzeko prest egon arte.\nOrriaren azken aldaketa: 27 maiatza 2021, 07:40.


Ander Romero izango da Mondra Futbol Klubeko Kirol zuzendari berria - Arrasate - Goiena.eus\nAnder Romero izango da Mondra Futbol Klubeko Kirol zuzendari berria\nGoiatz Arana Begiristain 2018-08-13 13:27\nRomerok hartuko du Etxebarriaren tokia, 2018-2019 denboraldian.\nRomero 2011 urtetik dago Arrasateko futbol klubean eta ondo ezagutzen du: futbol eskolatik hasi eta ohorezko erregional mailako taldera arte, maila guztietan egon da entrenatzaile lanak egiten, azken zazpi urteetan.\nBere esperientzia eta ezagutza baliatuz, azken urteetan klubak izan duen hazkundearekin jarraitzea izango da Romeroren lana eta, horretarako, "Xabier Etxebarria lehendakariaren eta zuzendaritza batzordearen konfiantza guztia dauka", klubeko iturrien arabera.\nJosu Etxebarriaren lekukoa\nAzken hiru urteetan, Josu Etxebarria izan da Mondrako Kirol zuzendaria, baina Eibar taldera egingo du salto, datorren denboraldira begira. "Arrasateko taldean egindako lan bikainaren isla da hori", Mondra Futbol Klubetik adierazi dutenez. Eskerrak eman dizkiote, "egindako lan bikainagatik", eta zorterik onena opa, Eibar taldean hasiko duen ibilbide berrian.